Napoleon Bonaparte (1769-1821) timeline | Timetoast timelines\nPeriod: 1778 to 1793\nBere karrera militarraren hasiera\nNapoleonek bederatzi urte zituela beka bat lortu zuen Brienneko Akademia Militarrean ikasteko, Frantzian. Han egon zen 15 urte bete arte. Handik gutxira, Parisera joan zen, Frantziako akademia militar garrantzitsuenetako batera. Han jarraitu zuen 16 urte bete arte. Akademiatik irten zen ofizial tituluarekin. 1785an, bere aitaren heriotzaren ondoren Korsikara itzuli zen eta han independentzia lortzeko gatazkak zirela eta, familiak eta berak Frantziara ihes egin behar izan zuten 1793 inguruan.\n1793an Napoleon Toloneko gudan borrokatu zen. Espainiarrak eta ingelesak frantziar monarkikoen alde borrokatu ziren indar errepublikanoen aurka, baina galdu egin zuten Napoleon Bonapartek gidatutako tropen aurrean. Komandanteak, taktika berriei eta zenbakizko nagusitasunari esker, aliatuen erresistentzia gainditu zuen. Batailan izan zuen talentuagatik, Konbentzioak general izendatu zuen. Handik aurrera, Napoleonen egoerak ez zuen gora baino egin.\nKonbentzio Nazionalaren alde\nNapoleon Bonapartek, 1795an, hogeita bost mila errealista, Konbentzio Nazionala uzkaili nahi zutenak, garaitu zituen bere agindupean bost mila troparekin, eta berrogeita lau kanoi erabiliz.\n1796ko martxotik 1797ko apirilera arte, Bonaparte gaztearen jenio militarra Italiako penintsulan izugarriki nabaritu zen; Lodi (1796ko maiatza), Arcole (1796ko azaroa) eta Rivoli (1797ko urtarrila), historiara pasa ziren bataila nagusien eszena gisa, non austriar tropak gailendu baitziren, eta Italiaren iparraldean hainbat lurralde lortu ziren. Fratziko tropen buru izan zen Italian.\nEgipto eta Siriako kanpaina Bonapartek egindako espedizio militarra izan zen. Helburua Egipto konkistatzea zen, britainiarrei Indiarako bidea ixteko. 1798ko maiatzaren 19an, Napoleon Alexandriara abiatu zen, eta bi hilabete geroago, Piramideen batailan, tropa otomandarrak sakabanatu zituen, Siriako basamortuan sartzeko. Baina bere arrakasta-aukera guztiak kolapsatu egin ziren Ingalaterrak ontzi-armada hondoratu zuenean. Espedizioak porrot egin arren, berraurkitu egin zen kultura faraonikoa.\nLehen Kontsul bihurtzen da\nEgiptoko kanpainatik itzulita eta Frantziako Direktorioaren ahultasun politikoa aprobetxatuz, estatu-kolpe harrigarria eman zuen herritarren eta armadaren laguntzarekin, Iraultzako ideologo batzuekin batera. Kontsulatua sortzen du, eta bera lehen kontsul izendatzen da, Sieyés eta Ducos-ekin batera.\nEuroparen jabea izatearen asmoarekin, Napoleonek bere trebetasun militarra erakutsi zuen estratega bezala, bere tropen mugikortasunean eta eraso azkarretan oinarrituz.\nKontsulatuak iraun zituen bost urteetan eta Inperioaren hamar urteetan zehar, Napoleonek ia etenik gabe egin zuen borroka potentzia europarren kontra. Azken hauek sei koalizio antolatu zituzten Frantziaren kontra.\nBiziarteko Kontsul bihurtzen da\nFrantzian izan zuen harrera aprobetxatuz, Napoleonek Konstituzioa aldatu zuen eta kontsul bakar, biziarteko eta herentziazko boterea zuena izendatu zen.\nKontsulatuak aurrera eramandako erabaki politiko nagusiak:\n- Ordenaren berrezarpena askatasun konstituzionalen (1804).\n- Ekonomiaren berpiztea industria eta merkataritza babestuz.\n- Kode Napoleonikoaren aldarrikapena, iraultzaren ideiak jasotzen zituenak.\n- Irakaskuntzaren birmoldaketa.\n- Eliza katolikoarekin harremanen berrezarpena.\nLehen Inperio frantzesa\n1804ko maiatzaren 18an, senatuan eraginik handiena zutenek, gainerako kideen iritziak nahi bezala erabiliz, Napoleon enperadore izendatu zuten aho batez. Koronazioa Parisko Notre-Dame katedralan eraman zen aurrera, Pio VII. Aita Santuaren baimenarekin. Italiako Errepublika monarkia bihurtu zuen eta bere burua hango errege egin zuen 1805ean. Napoleonen boterea neurrigabeki handitu da. 1814ko apirilaren 6an, Napoleonek abdikatu egiten du.\nTrafalgarko guda 1805eko urriaren 21ean Trafalgar lurmuturrean gertatutako itsas borroka izan zen, Napoleondar gerren barruan. Frantziar eta espainiar armadak baturik, Ingalaterraren armadaren aurka borrokatu zuten. Ingelesek irabazi zuten, hauen itsas armada oso indartsua zelako. Trafalgar Cádizko probintziako lurmuturran gertatu zen guda hau, Gibraltarko itsasartearen ipar-mendebaldean.\nAusterlitzeko guda 1805. urteko abenduaren 2an frantziarren eta austro-errusiarren artean Austerlitzen izandako gudua izan zen. Hiru Enperadoreen Gudua ere deitu zitzaion. Napoleonek Austria eta Errusiako enperadoreak garaitu zituen. Guda honen hondorioz, bake itun bat sinatu zen, eta Rineko Konfederazioa (1806-1813) sortu zen, Frantziak gobernatuko zuena.\nBlokeo ekonomikoa Ingalaterrarekiko\nNapoleonek Blokeo Kontinentala ezarri zuen 1806an, non Europa osoko portuak merkataritza britainiarrarentzat itxita geratzen ziren. Baina britainiarren itsas aarmadak zaildu egin zuen Blokeo Kontinentala aplikatzea, eta porrot egin zuen Bonaparteren politika ekonomiko europarrak.\nIberiar Penintsularen inbasioa\n1807an, Napoleonen tropak Iberiar Penintsulan sartu ziren. Hasieran, Espainia Frantziaren aliatua zen, eta Napoleonek Espainiaren lankidetza bilatu zuen Portugalen inbasioan, Portugal Ingalaterrarekin komertziatzen aritzen zelako. Napoleonek, Portugal inbaditu ondoren, 1808an, Espainia traizionatu eta inbaditzen du.\nOkupazioa Espainiako errege moduan Jose Bonaparterekin amaitu zen.\nEliteek Estatu egitura berri baten sorkuntzan lagundu zuten. Hala ere, 1808ko maiatzaren 2an honen aurkako herri matxinada bat gertatuko da, behin behineko gobernu baten sortzea eta Ingalaterra eta Portugalen laguntzarekin frantziar ejertzitoa botatzeko aliantza bat ekarriko duena. Gerra hau Frantziak galtzeak Napoleonen boterearen amaieraren kausa bat izan zen. Gerra bukatzean, Fernando VIII.ak boterea berreskuratu zuen.\nNapoleon eta Austriako Maria Luisa artxidukesaren ezkontza\nNapoleon Austriako Maria Luisa artxidukesarekin ezkondu zen, Francisco I enperadorearen alabarekin, aurreko emaztea, Josefina de Beauharnais, ez zelako gai haurdun geratzeko.\nMaria Luisak eta Napoleonek seme bat dute 1811n, Napoleon II.a, Inperioaren jaraunslea eta Erromako Errege izango dena\nErrusiako kanpainan bostehun mila soldaduk parte hartu zuten eta porrot handian amaitu zen. Momenturarte gertaera militar handiena izan zen. Alexandro I. zarrak Moskuri sua ematearen eta alde egitearen agindua eman zuen eta tropa frantziarrak hornidura gabe atzera egin behar izan zuten, neguaren erdian eta errusiar tropek garaituz. Berrogeita hamar mila soldaduk bakarrik biziraun zuten. Arrakasta gabeko kanpaina hau Naqpoleonen boterearen bukaeraren kausa bat izan zen.\nNapoleondar Gerretako gudurik handiena izan zen. 1813. urteko urriaren 16tik 19ra bitartera iraun zuen batailak, Leipzigen izan zen, eta Napoleon Bonapartek inoiz izan zuen porrotik handiena jasan behar izan zuen, bere tropak ahulduta zeudelako, Errusiako porrotagatik. Seigarren Koalizioaren garaipen erabakigarriarekin. Porrota honen ondoriz Napoleonek abdikatu eta Elbako irlara eramaten da, eta Frantzian, 1814an, berriro esartzen da monarkia, Luis XVIII.arekin (Luis XVI.aren anaia) buru.\nSeigarren Koalizioa, Errusiak, Prusiak, Austriak, Sueziak, Ingalaterrak, Portugalek eta Espainiak osatzen zuten.\nBorboien akatsek eta herriaren haserreak jarduteko aukera eman zioten Napoleoni, Elbatik ihes egin zuena, Europari aurre egiteko. 1815eko martxoan, mila gizonekin bakarrik sartu zen Frantzian, nahikoa izan zena, tiro bakar bat egin gabe, Napoleonek berriro bereganatu zuelako boterea Parisen. Momentu horretatik hasten da Ehun Egunen etapa.\nWaterlooko gudua, 1815eko ekainaren 18an burutua, Bonaparteren azken guda izan zen. Porrot egindakoan, bere inperioa bertan behera geratu zen. Belgikako Waterloo udalerrian gertatu zen. Ingalaterra, Probintzia Batuak, Prusiako Erresuma, Hannoverreko Erresuma, Nassau eta Braunschweigko dukerria aritu ziren Napoleonen tropen aurka guda honetan.\nWaterlooko porrotak Ehun Egunei, eta Napoleonen erregimenari amaiera eman zion.\nWaterlooko guda galdu ondoren, Bonaparte entregatu eta Ingelesek Atlantikoan duten irla txiki batera eramanten dute. Han pasatzen dituz bere bizitzako azken urteak. 1821eko maiatzaren 5ean Napoleon Bonaparte Santa Helenako irlan hil zen, Urdaileko kantzer baten ondorioz.


Game Erauntsia, bideojokoen olatu euskalduna – Gazteaukera Blog\nEuskal gamer komunitateak urte batzuk daramatza sareko jardunean eta horren adibide da Game Erauntsia egitasmoa. 2014an sortu zuten ekimena lagun giroan eta beraien webgunean, bideojokoei buruzko albisteak, berrikuntzak, txapelketak eta web telebista saio bat erakusgai dute euskaraz. Euskaldunek ere zeresana badutela jokoen munduan erakutsi nahi dute. Komunitateko arduradunek gure galderei gogotsu erantzun diete.\nNoiz hasi zineten Game Erauntsia egitasmoa martxan jartzen?\nEgia esan ideia aspalditik genuen eta 2013ko eposta truke bat gordeta daukagu, baina benetan forma 2014ko udan hartu zuen eta ofizialki edo martxan urte horretako irailaren 1ean hasi ginen.\nGaur egun, gamer komunitate euskaduna biltzea lortu duzue Game Erauntsia plataformari esker, zeintzuk dira webgunearen atalik “arrakastatsuenak” eta esanguratsuenak (telebista, bloga, foroa, jokoak…)?\nGezurra esango genizueke atalik arrakastatsuena webgunean dagoela esango bagenizuen. Izan ere, Telegram mezularitzan daukagun talde irekiak dauka txinparta gehiena. Egunero mezu zaparrada bat partekatzen baita. Baina, webgunea gune zentrala da eta blogak, bideo iruzkinduek (gameplay) edota txapelketek indar handia dute baita.\nGazte asko dago proiektuaren atzean momentu honetan?\nBai, denok gazteak garela esaten dugu (kar, kar, kar). Zaila da adin tartea asmatzea, izan ere ezizen baten atzean ezkutatzen da jendea. Baina erabiltzaileak duen joera eta beste zenbait daturi erreparatuta esan genezake 12 urtetik hasi eta 40 ingurura bitarteko taldea osatzen dugula.\nAurkezpen ugari egin dituzue: Durangoko Azokan, Euskal Encounterren, Korrikan… garrantzitsua al da bideojokoen munduan euskaldunak ere badirela azaldu eta erakustea?\nOso garrantzitsua. Hasiera hasieratik izan da hori helburua. Batez ere ezinbesteko bi ideia azaleratzen dituzulako horrekin: euskaraz aisialdia posible eta dibertigarria dela eta bideojokoak garatzen dituztenek publiko euskalduna ere badutela.\nBideojokoetan mutilak direla nagusi esan ohi da, Game Erauntsian neskarik ba al dago komunitatean?\nBadaude bai, baina egia da gutxiengoa direla oraindik. Zorionez pixkanaka taldearen erabaki guneetara iristen ari dira eta gerora Game Erauntsia beraren izateko modua irauliko duten kimuak badaude.\nEuskal Herrian bideojokoekiko zaletasun handia atzematen duzue?\nBai, Euskal Herria ez dago mundutik aparte eta guk uste dugu fenomeno global baten aurrean gaudela. Askotan, bideojokoez daukagun irudiak ezkutatzen digu fenomenoak duen tamaina. Mugikorretako Candy Crush edo Facebookeko minijokoak bideojokoak direla ahaztu egiten zaigu. Nor ez da inoiz honelako joko batera biziatu?\nJokalariak hala bideojoko garatzaileak gara gehiago euskaldunak?\nJokalariak, dudarik gabe. Euskal Herrian bideojokoak garatzen berandu xamar hasi gara eta oraindik ere alor horretan industria asko garatu gabe dagoela uste dugu. Bide luzea dugu oraindik ere bideojokogintzan.\nEtorkizunari begira zeintzuk dira buruan dituzuen proiektu eta egitasmoak?\nMomentu honetan proiektua eutsi eta esku artean ditugun lanak egonkortu nahiko genituzke. Proiektu bat martxan jartzea baino iraunaraztea zailagoa izaten da askotan eta gurean bezala borondatezko lana denean are gehiago. Durangoko azoka, Mondragon unibertsitateko txapelketa edota horrelako ekitaldiak urteroko ohitura bihurtzea gustatuko litzaiguke.\nBesterik gehitu nahi baduzue aurrera!\nGure proiektura gerturatzea, parte hartzera, esku artean duguna indartzera edota ideia eta proiektu berriak planteatzera gonbidatzen zaituztegu! Bideojokoak gustuko dituzten eta lagun berriak, jende interesgarria, jatorra… bilatzen duen edonorentzat irekiak gaude 😀\nArgazkiak: Game Erauntsiarenak\nGazteaukera\t2017-06-14T10:06:18+01:00\t2017/06/14|Aisia, Elkarrizketak, Internet|Iruzkinik gabe


Lehiatilako arreta Kutxabanken.- EH Bildu Batzarkide Taldeak aurkeztutako mozioa, eskatzeko lehiatilako arretari eutsi dakiola Kutxabankeko bulegoetan.\nEAZko langileen egoera.- EH Bildu eta Elkarrekin Araba (Podemos-Ezker Anitza-Equo) batzarkide taldeek LAB, CCOO eta ELA sindikatuen agerraldia eskatu dute, Gizarte Ongizate Batzordean, azaldu dezaten CLECE enpresak kudeatzen duen Etxez Etxeko Laguntza Zerbitzuko langileen egungo egoera.\nEukaliptuak eta basoen kudeaketa.- EH Bildu Batzarkide Taldeak Euskal Herriko Unibertsitateko Zientzia eta Teknologia Fakultatean ekologia katedraduna den Arturo Elosegi Irartiaren agerraldia eskatu du, Nekazaritza Batzordean, EAEko eukaliptoen, basoen egoera eta kudeaketaren inguruan azalpenak eman ditzan.\nTrespondeko Administrazio Batzarra.- EH Bildu Batzarkide Taldeak Trespondeko Administrazio Batzordeko ordezkarien agerraldia eskatu du Bide Azpiegituren eta Mugikortasunaren Batzordean, Tresponderi dagokion A-4359 errepidearen zatiaren lagapenaren hitzarmena bete ez izanaren arrazoiak eta ondorioak azaldu ditzaten.\nAiaraldean gaixotasun mentala duten pertsonentzako arreta.- EH Bildu Batzarkide Taldeak aurkeztutako interpelazioa, Gizarte Politiken Saileko foru diputatuari zuzendua, Aiaraldean gaixotasun mentala duten pertsonentzako arretarako baliabideari buruz, zeina oraindik martxan jarri gabe dagoen.\n41/2020 Dekretua.- EH Bildu Batzarkide Taldeak osoko bilkuran erantzuteko galdera bat aurkeztu du, Gizarte Zerbitzuen Saileko foru diputatuari zuzendua, 41/2020 Dekretuaren gaineko hainbat alderdiren berri izateko.\nCovid-19ren aurkako txertoa.- EH Bildu Batzarkide Taldeak idatziz erantzuteko galderak aurkeztu ditu, Gizarte Zerbitzuen Saileko foru diputatuari zuzenduak, COVID-19ren txertoa jartzeko kanpainari buruzko hainbat konturen berri izateko, Araban gaixotasuna mentala duten pertsonei arreta ematen dieten hainbat baliabidetan.\nParke fotovoltaiko berria Comunionen.- EH Bildu Batzarkide Taldeak idatziz erantzuteko galdera bat aurkeztu du, Ingurumen eta Hirigintza Saileko foru diputatuari zuzendua, Comunión herrian parke fotovoltaiko berri bat sortzeari buruz.\nCovid-19ren aurkako txertaketa.- EH Bildu Batzarkide Taldeak hainbat informazio-eskaera aurkeztu ditu, Gizarte Politiken Saileko foru diputatuari zuzenduak, eskatzeko Arabako egoitza eta etxebizitza komunitarioetako COVID-19ren txertoa jartzeko kanpainari buruzko informazioa, bai eta egoitza eta etxebizitza horietako langileentzako txertaketa-kanpainari buruzko informazioa.\nCovid-19ren aurkako ezohiko laguntzak.- Arabako Popularrak Batzarkide Taldeak hainbat informazio-eskaera aurkeztu ditu, Enplegu, Merkataritza, eta Turismo Sustapenaren eta Foru Administrazioaren Saileko foru diputatuari zuzenduak, eskatzeko COVID-19k Arabako turismoaren sektoreko enpresa txiki eta ertainei, irabazi asmorik gabeko entitateei edo kuadrilla eta udalei eragindako jarduera-gastuei aurre egiteko ezohiko laguntzen ebazpenaren kopia.\nAlegazioak Trespondeko A-4359 errepidearen lagapenari.- EH Bildu Batzarkide Taldeak informazio-eskaera bat aureztu du, Bide Azpiegituren eta Mugikortasunaren Saileko foru diputatuari zuzendua, eskatzeko ECALSA enpresak aurkeztutako alegazioen kopia, Trespondeko Administrazio Batzarraren alde egin beharreko A-4359 errepidearen azken zatiaren lagapena dela-eta.


4099 aurkitutako emaitzak\nEnplegua, Gizarte Inklusioa eta Berdintasuna Sustatzeko Saila 2020-23 Enplegu Planaren Gobernantza Eredua aurkeztu da, udaletako eta Eusko Jaurlaritzako ordezkariekin egindako jardunaldi batean. Planak Enpleguko Lurralde Batzordea eratzeko ere balio izan du. Irakurri gehiago\nEuskara, Kultura eta Kirol Saila Bizkaiko Foru Aldundiaren Aretoak ekoitzitako erakusketa Idoia Montónen (Donostia, 1969) obrari buruz orain arte egin den erakusketarik zabalena da; Montón eszena artistiko garaikideko euskal artista berezienetako bat da. Irakurri gehiago\nEnplegua, Gizarte Inklusioa eta Berdintasuna Sustatzeko Saila DEMA Enplegu eta Ekintzailetza Foru Agentziak beste deialdi bat atera du, 30 plazakoa. Irakurri gehiago\nZaintza Eskola zaintzaileentzat egiaztatutako prestakuntza-programa Bizkaiko eskualde guztietara zabaldu da\nGizarte Ekintzako Saila Prestakuntza ziurtatuko gelak larunbat honetan, urriaren 23an, irekiko dira lehenengo fasean, Bilbo, Basauri, Durango, Getxo, Sestao eta Zamudioko eguneko 6 zentrotan. Urtarriletik aurrera, egutegia osatzeko, beste 3 ikastetxetan jarriko da abian i... Irakurri gehiago\nurriaren 21(a) Argazkidun albiztea\nHerri Administrazioa eta Erakunde Harremanetarako Saila Gaur arratsaldean, Finantzen Lurralde Kontseiluan Udalkutxa udal finantzaketaren foru funtserako aurreikuspena onartu da, 937,4 milioi euroan. Hala, % 13ko igoera egon da aurten jasotako zenbatekoaren aldean, eta % 4,8koa 2021eko ekitaldiko likidazi... Irakurri gehiago


Herri Ondarea :: Zirkua\nAntxina zirkudunak etorten ziran; komedianteak eta horreek. Anbulantik izaten ziran, baina jente asko joaten zan eurak ikusten. Sinplea zan, baina etorten ziranean, horixe ikusten joaten ziran, gauez. Urtean baten edo bitan etorten ziran.


Eneritz Artetxe Aranazen "Karanbola hirukoitza" liburua argitaratu du EHAZEk - EHAZE\nEHAZE-Antzerkizale elkarteak Eneritz Artetxe Aranazen liburu bat argitaratuko berri du: Karanbola hirukoitza: emakumeen presentzia euskarazko antzerki sorkuntzan.\nLiburu hau EHAZEk 2016an martxan jarritako sailean publikatu da. Ikus orain arte argitaratutako lan guztiak: http://ehaze.liburuak.eus/\nLiburuaren aurkezpena: abenduaren 7an 12:30ean Ahotsenean, Durangoko Azokan.\nEneritz Artetxe Aranazek enkarguz sortu zuen bertan irakurri dezakegun azterketa. EHAZE elkartea osatzen dugunon iritziz, gogoetarako, eztabaidarako eta kontzientzia hartzeko tresna paregabea izan daiteke. Emakumeek euskal eszenan duten presentzia aztertzea ez delako soilik zenbakiez eta kupoez hitz egitea, teatroa bera ulertzeko eta zabaltzeko moduari eragiten dioten sakoneko aldaketez baizik.


Legendak dio Osiris bere Seth anaia bekaiztiak erail zuela, eta bere gorpua hilkutxa batean bota zutela Nilora. Osirisen Isis emazteak ikusi zuen bere senar hila, eta hori jakin zuzenean, Sethek gorpua 14 zatitan puskatu zuen, eta Egipton zehar barreiatu zituen zatiak. Isis, atal gehienak berreskuratu ostean, gai izan zen bere senarraren gorputik Horus izenekoa izango zen semea sortzeko. Horusek, bere aitaren mendekua egingo zuen gero.\n1. irudia: Hilezkortasunaren beste adibide bat. Nefertitiren 50. cm-ko bustoa K.A. 1340. urtean egina eta Amarnan aurkitua 1912. urtean.\nMitologiako istorio guztiek erakusten dituzte ezaugarri berberak, greziarren eta egiptoarren arteko desberdintasunak nabari badira ere. Osiris eta Isisen istorioa, ederra da oso, baina gainera, badaramatza bere barruan drama eta bekaitza, odol bereko bikoteak, misterioa eta magia. Gainera, mito honek, ederki irudikatzen du bizitza nola gailentzen zaion heriotzari, eta Egiptoko kosmogonia osoaren oinarria da.\nEsan beharrekoa da istorio honek ondo biltzen duela gizakiok betidanik izan dugun “harantzagoko” nahia, egunerokoaz eta eskuragarria denaz bestaldera joan nahia, Lurreko botere guztien aurkako borroka.\nOsiris baltsamatua, gainera, eredu bilakatuko zen geroagoko hileta-zeremonia guztietarako; hilezkortasuna gertukoengan gauzatzeko itxaropena izan zen horretan eragile.\n2. irudia: “Erretxina” karamelizatuaren irudirik sinesgarriena. Irudia bereizmen handiko argidun mikroskopio optikoaz atera zen. Argazkia: Jones et al (2014)\nPLOS ONE aldizkarian argitaratu dira berriki egin izan den arkeologiako ikerkuntza baten emaitzak. Emaitza hauek egiaztatzen badira, esan genezake berariazko momifikazioen hasiera ez zela gertatu Egiptoko garaian, historiaurrean baizik.\nJana Jones dioenaren arabera, orain arte inork ez du momifikazioa hain goiz kokatzeko zantzurik aurkitu. Alegia, orain arte inork ez du esan gorpuen bilgarriek zituzten osagai organikoek lagundu zezaketenik momifikazioan, ez eta agian momifikatze jarduerak Kristo aurreko bostgarren milurtekoan hasi zirenik.\nJones momifikazioaren sorreraz eta garapenaz lanean ari da Macquarieko Unibertsitateko Antzinako Historia Sailean. Berarentzat harrigarria da benetako momifikatzea bilakatu zen zientzia enpirikoaren oinarriak jadanik garai horretan azaltzea. Izan ere, tribu-gizarte bat zen hura, idazkera sortu baino 1.000 urte lehenagokoa.\nOrain arte, onartua zegoen ehun bigunen kontserbazioa prozesu naturalek eragiten zutela Kristo aurreko 2.500 urte lehenagoko garai horretan, hau da antzinako erresumaren garaian. Berdin uste zen prozesu natural horiek, lurperatzeko tokien baldintza onei esker gertatuko zela, ez berariaz eragindako prozesu fisiko-kimiko korapilatsu batzuei esker. Horrela, uste izan da erdialdeko erresuma iritsi arte (2000-1600 K.A.) ez zirela erretxina kontserbagarriak erabiltzen hasi.\n3. irudia: “Munduko momiak” erakusketako argazkia. Argazkia: Mathew Imaging.\nJonesen ikerketak barne hartu ditu erretxinak (zentzu zabalean ulertuak), gorpuen lihozko bilgarriak, Neolitiko berantiarreko hainbat aztarnategi eta dinastien aurreko garaia, 4500-3350 K.A. tartean datatuak. Izan ere, pentsatu izan da erretxina horiek izan zirela hasiera batean gorpuak kontserbatzeko osagai nagusia. Geroago, lehorgarri modura natrona erabiltzen hasiko ziren.\nBerez, hainbat substantzia prozedura konplexuetan erabili zituzten, baltsamatzeko errezeta bati jarraiki. Jonesek dio hori guztia “aurretik uste zena baino gutxienez mila urte lehenago erabili zela; geroagoko baltsamagarriak 3000 urte beranduago datatu dira, faraonen epearen gailurrean”.\nZientzialariek, egiaztatu dute osagai hauek bakterioen aurka jokatzen dutela eta horregatik kontserbatzen direla barneko ehun leunak; horrela, ondorioztatu dute hasierako momifikatze saioei dagozkiela aztarna hauek. Geroago hain ezaguna den momifikatze prozesua garatuko zuten.\nHarantzagoko joan nahi hau, ia gizakia bera bezain zaharra da. Hala ere, tartean badira zalantzak, zeren eta aurkikuntza bakarra baita, eta beraz ez da antzekorik egiaztatu bestelako kasuetan. Atapuercako zuzendariek, uste dute Excalibur dela orain arte ezagutzen den portaera sinboliko zaharrena: aho biko kuartzita gorrikoa, Sima de los Huesos izenekoan 4500 giza fosilekin aurkitua eta 500.00 bat urtekoa.\nEudald Carbonell, Marina Mosquera, Andreu Ollé, Xosé Pedro Rodríguez, Robert Sala, Josep Maria Vergès, Juan Luis Arsuaga, José María Bermúdez de Castro. Les premiers comportements funéraires auraient-ils pris place à Atapuerca, il y a 350 000 ans ?L’Anthropologie 107. Bol – 1. zbk, 1-14 orrialdeak – janvier 2003. Doi : 10.1016/S0003-5521(03)00002-5.\nArgitalpen-data: 2014/10/16 · Atala: Dibulgazioa, Mugaldea\nOrnitologoek aspaldi dakite sorbeltza oso bizidun bitxia dela. Behaketa eta neurketei erreparatuta, sumatzen zuten hegazti hauek gai zirela airean denbora […]


Indiana Jones and the Kingdom of the Crystal Skull - Wikipedia, entziklopedia askea.\nIndiana Jones and the Kingdom of the Crystal Skull (euskaraz Indiana Jones eta Kristalezko Garezurraren Erresuma) 2008ko Steven Spielbergek abenturazko filma da. Istorioa George Lucasek Kristalezko burezurraren istorioan oinarritua idatzita dago.\nekintza-filma, abenturazko filma eta altxor bilaketa filma\nConnecticut, Los Angeles, Kalifornia, Mexiko Berria eta Hawaii\nShia LaBeouf (Mutt Williams (en) )\nRay Winstone (George "Mac" McHale (en) )\nJohn Hurt (Harold Oxley (en) )\nCate Blanchett (Irina Spalko (en) )\nConnecticut, Peru eta 51 eremua\nGerra Hotza eta Bizi estralurtarra\n1957. urtea, Gerra Hotza puri-purian dago. Indiana Jonesen laugarren filma da, eta Indiana Jones (Harrison Ford), nahiz eta pixka bat zahartuta egon, Irina Spalkok (Cate Blanchett) zuzentzen zituen Sobietar Batasuneko agenteen kontra borrokatzen zuen, Kristalezko Garezurra lortzeko asmotan. Indyarekin bere amorante Marion Ravenwood (Karen Allen), "Mutt" Williams (Shia LaBeouf), eta bere laguna Mac (Ray Winstone) ziren. John Hurt eta Jim Broadbent bere lankideak ziren filmean.\nShia LaBeouf: Henry "Mutt Williams" Jones III.a\nIgor Jijikine: Dovchenko sobietar kolonela\nIndiana Jones and the Kingdom of the Crystal Skull filmaren IMDBko fitxa irakurgai (Ingelesez)\nAzken aldaketa 15 iraila 2020(e)an, 14:47(e)tan\nOrriaren azken aldaketa: 15 iraila 2020, 14:47.


Laudiok ez du San Valentin eguna modu tradizionalean ospatuko | zuIN\nLaudiok ez du San Valentin eguna modu tradizionalean ospatuko\nUdaleko Emakume eta Berdintasun Sailak sentsibilizazio-kanpaina bat antolatu du, maitasun erromantikoaren mitoetan sakontzeko\nLaudioko Emakume eta Gizonen Berdintasunerako III. Planaren barruan, Udalak kontzientziazio-ekimenak egiteko konpromiso irmoa hartu du, indarkeriazko jarrerak eta jarrera sexistak prebenitzeko, tratu onak sustatzeko eta maitasun erromantikoaren mitoak bezalako gaietan prebentzioz sakontzeko.\nEraso matxistak urteko 365 egunetan gerta daitezke; hori dela eta, Berdintasunerako III. Planaren hiru ardatzetako bat emakumeen aurkako indarkeriari dagokio. Ardatz bakoitzak hainbat helburu jasotzen ditu, baita helburu horiek lortu ahal izateko beharrezkoak diren ekintzak ere. Horretarako, hainbat sentsibilizazio-kanpaina egiten dira urtero, hala nola, azaroaren 25eko oroitzapena, Emakumeen aurkako Indarkeriarik ezaren Nazioarteko Eguna, autodefentsarako bi ikastaro antolatzea urte bakoitzeko, eta Beldur Barik programan parte hartzea, indarkeriazko jarrerak eta jarrera sexistak prebenitzeko eta gazteen artean tratu onak sustatzeko.\nHilabete honetan, otsailaren 14a dela eta, pertsona askok “San Valentin” ospatzen dutenean, Laudioko Emakume eta Berdintasun Arloak maitasun erromantikoaren aurkako kanpaina bat diseinatu du hirugarren urtez jarraian, gure gizartean nagusi den eredua dena. Paradigma horrek harreman baten barruan desberdintasunak eta desabantailak sortzen dituzten jokabideak iraunarazten eta indartzen ditu.\nLoli Muriel Emakume eta Berdintasun zinegotziak deitoratu duenez, “Gizarte mailan, ezinbestean heterosexuala izan behar duen maitasun eredu bat saltzen digute, harreman behin betikoa, monogamoa, suntsiezina, eta, gainera, harremanari eusteko tresna jarrera jeloskorrak eraikitzean eta emakumea gizonaren kide delako pentsamenduan oinarrituta dago”.\nEz dago maitasunaren kontra, baizik eta San Valentin jaiaren aurka, norbaitekin egotera, bikotekidea izatera behartzen duen gizarte eredu baten erreferentzia gisa. “Kanpaina honekin bilatzen ari garena maitasun erromantikoarekin lotutako mitoak apurtzea da, pertsona batzuk mendekotasun-jokabideak hartzera eramaten dituztenak, eta jokabide horien ondorioz emozioen segurtasunik eza, frustrazioa edo genero-indarkeria eragiten dutenak”, azaldu du Murielek, eta gaineratu du “maitasuna zoragarria dela, baina harremana osasungarria bada bakarrik”.\nOtsailaren 14an (ostirala), San Valentin egunean, 19:00etatik aurrera, “DEGENÉRATE MUCHO” ikuskizuna izango da XLen eskutik. Umore handiko antzerkia eta zuzeneko musika, nola eraikitzen garen hausnartzen duena. Sarrera doan da eta Laudioalde Aretoan egingo da, 14 urtetik aurrera.\nOtsailaren 15ean, larunbatean, Zine-foruma Laudioalde Zinema Aretoan, “Antes del Nochecer” filma proiektatuko da. Bi saio, 17.30ean eta 20.00etan, 7 urtetik aurrerako sarrera bakoitzeko bi euroko prezioarekin.\n“Ekimen horien bidez, aurrera egiten jarraitu nahi dugu udalerriaren eta, oro har, gizartearen ereduan, jarrera bortitz eta sexistei aurrea hartzeko eta tratu onak sustatzeko premia gero eta larriagoaz sentsibilizatuz joan dadin”, amaitu du Emakume eta Berdintasun zinegotziak.\n← Aldeko indusketa arkeologikoak Ermuko Andra Mariaren Santutegian\nKolorez eta magiaz beteriko agenda aurkeztu du Laudiok bere aratusteak ospatzeko →


Etengabeko Arreta Gunearen aldeko manifestazioa deitu dute biharko - Goierriko Hitza : Goierriko Hitza\nZumarragako anbulatorioko Etengabeko Arreta Gunearen (EAG) aldeko plataformak manifestazioa antolatu du biharko. 12:00etan abiatuko da, Areizaga-Kalebarren plazatik. EAG egunero eta eguneko 24 orduetan irekitzea eskatuko dute. Martxoan Osakidetzak EAG itxi zuen. Udazkenean ireki zuen,baina ez koronabirusa iritsi aurreko baldintzetan.


Hondamendi naturalak saihesteko arrisku-mapak | Consumer\nHondamendi naturalak saihesteko arrisku-mapak\nHerritarrek, kartografia publiko honen bidez, eraikitako edo urbanizatuko den eremu baten arrisku naturalen berri izan dezakete.\nEgilea: Alex Fernández Muerza 2009-ko apirilak 1\nIngurumen-arriskuen mapek lurralde bateko pertsonek, jarduera ekonomikoek eta azpiegiturek arrisku natural jakin batzuen aurrean duten esposizio-maila zehazten dute, hala nola uholdeak, irristatzeak, lehorteak, ekaitzak, sismikotasuna, bulkanismoa eta abar. Kontsumitzaile batentzat, mapa horiek oso erabilgarriak izan daitezke; izan ere, etxebizitza bat, bulego bat, lursail bat eta abar erosi edo alokatu aurretik, zonaren arriskua ezagutzeko aukera ematen dute. Kartografia ofizialak direnez, arrisku-mapa horiek jendearen eskura daude, edo hala izan beharko luke. Era berean, mapa horiek kontuan hartu ez badira, hondamendiren bat gertatuz gero, herritarrek erreklamazioa egin dezakete.\n2008ko Estatuko Lurzoruaren Lege berritik edo autonomia-erkidegoetan kasu bakoitzean dagoen arautegitik abiatuta, ingurumen-arriskuen mapak kontsultatu behar dira baldin eta lurralde batean hirigintza-proiektu berriak garatuko badira, dela autonomia-erkidego batean, dela eskualde batean, dela udalerri batean.\nMapa horiek kontuan hartu ez badira, hondamendi-egoeran erreklama daiteke.\nZehazki, Lurzoruari buruzko Estatuko Legearen 15. artikuluak dio hirigintza-jarduera berriek ingurumen-iraunkortasunari buruzko txosten bat izan behar dutela, eta txosten horretan, besteak beste, jarduketaren xede den eremuko arrisku naturalen mapa sartu behar dela. Horregatik, legeriak behartzen du mapak egitera lurralde horretan eragina izan dezaketen arrisku natural guztietarako. Arrisku handiko sektoreak atzemanez gero, lurzoru urbanizaezin deklaratu behar da, edo, betiere, landa-lurzoru, lurzoruaren sailkapen berriak adierazten duen bezala.\nJorge Olcina Alacanteko Unibertsitateko (UA) klimatologoa eta hondamendi naturaletan aditua da, eta arrisku-mapak “Espainian hondamendiei aurrea hartzeko urrats garrantzitsua” direla dio. Fidagarritasunari dagokionez, azaldu du, a priori, Administrazioak egiten dituela, edo, bestela, enpresa pribatuek, Administrazioak eskatuta. Administrazioak azken oniritzia eman behar du, eta, beraz, ondo eginda daudela eta, gutxienez, hirugarrenen interesetatik urrun daudela jo behar da.\nMapa horiek prestatzeko orduan, arduradunek bi metodo erabiltzen dituzte, matematiko-estatistikoak eta kualitatiboak (dokumentazio historikoaren azterketa, elkarrizketak, landa-lana); izan ere, arrisku-eremuak bereizten dituzten lerroen kokapen zehatzak ondorio juridikoak ditu lurzoruaren erabilerak zehazteko orduan.\nErabilgarritasunaz gain, arrisku-mapak “enplegu berderako” aukera interesgarri bihur daitezke, lege berriak ezartzen duen betebeharrak mapa gehiago egitea baitakar. Beraz, profesional gehiago beharko dira horiek egiteko, eta bereziki egokiak dira Geografia eta Ingurumen Zientzietako lizentziadunak.\nArrisku-mapak ez dira nahitaez egin eta kontsultatu behar izan 2008ko Lurzoruaren Lege berria iritsi arte. Aurreko legea, 1998koa, aldatu egin zen Biescasko kanpineko hondamendiaren ondorioz, 1996an. Hala ere, 9. artikuluan “arrisku natural egiaztatua” zuen lurzorua lurzoru “urbanizaezin” gisa sailkatzeko betebeharra sartu zen arren, ez zen esan nola egiaztatu behar zen arrisku hori, eta ez zen horretarako prozedura ezarri.\nLegeak behartzen du mapa horiek kontsultatzera, eta arrisku handiko sektoreak atzemanez gero, lurzoru urbanizaezin deklaratu behar da.\nHorregatik, Olcinak dioenez, praktikan ez ziren mapa horiek egin, “arriskua egiaztatzeko modu bakarra”. Ildo horretatik, UAko adituak dio arrisku-mapak egin izan balira eta aipatutakoari kasu egin izan balitzaio, Badajozko uholdearen hondamena ekidin beharko litzatekeela 1997an, edo Galizian azken urteotan izan diren uholde berrienak, ez baitago horrelako kartografiarik.\nHala ere, Olcinaren arabera, zenbait autonomia-erkidegok (Katalunia, Euskadi, Andaluzia, Valentziako Erkidegoa eta Madril) uholde-arriskuaren kartografia landu dute. Horregatik, hondamendi natural horren arriskuari buruzko mapa ofizialak egin dituzte, eta, orain, nahitaez kontsultatu behar dira, beren lurraldean erabilera eta jarduera berriak garatu behar direnean.\nBestalde, Ingurumen, Landagune eta Itsas Inguruetako Ministerioa (MARM), Europan urpean gera daitezkeen espazioak kudeatzeko 60/2007 Zuzentaraua betez, “Urpean gera daitezkeen Guneen Kartografiako Sistema Nazionala” garatzen ari da, eta, amaitzen duenean, urte batzuk barru, estatuko arriskuko kartografia ofiziala izango da.\nEra berean, elur-jausien arriskua oso ondo kartografiatuta dago Katalunian, Kataluniako Institutu Kartografikoaren lanei esker. Beste arrisku batzuetarako, UAko adituak dioenez, hurbilketa partzialak daude, mapak egin dituzten ikerketa-lanak, baina ez dago kartografia ofizialik. “Beraz, oraindik asko dago egiteko gai honetan Espainian”, azpimarratu du.\nArrisku-mapa horiek kontsultatzean, kontsumitzaileak beren udalerriko edo autonomia erkidegoko erakundeetako arduradunengana hurbildu daitezke horri buruzko informazioa jasotzeko. Gainera, kartografia-mota hori garatu duten autonomia-erkidegoek Internet bidez jarri dute eskuragarri, eta mapek sarbide librea eta doakoa dute. Adibidez, Valentziako Erkidegoak bere Plan Patrikoa argitaratu du, Euskal Autonomia Erkidegoak Euskal Herriko ibai eta erreken ertzei buruzko plana, edo Kataluniako Erkidegoak Inuncat plana.\nAzken finean, orain dela gutxi arte ez dira onartu zenbait autonomia-erkidegotan arrisku natural batzuk murrizteko planak, batez ere uholdeak, lurralde-antolamenduaren bidez. Beraz, Jorge Olcinak gogorarazi duenez, “orain arte ez da kasu handirik egin, ez baitzegoen legezko betebehar errealik, baina hemendik aurrera bai”.\nArrisku-mapa gehien dituzten herrialdeak\nArrisku naturalen kartografian, Estatu Batuak dira herrialde aurreratuenak. Zehazki, Larrialdietako Agentzia Federalak lurralde-proiektu berrietarako nahitaez kontsultatu beharreko mapak ditu.\nEuropan, Frantziak garatu ditu gehien gai horiek. 1995eko Ingurumenaren Legea onartu zenetik, udalerri guztiak behartuta daude kartografia zehatza duten arrisku naturalen prebentziorako planak egitera. Olcinaren arabera, Espainiak Frantziako adibidea jarraitu du 2008ko Lurzoruaren Lege berria onartu ondoren. Frantziaz gain, arriskuen kartografiaren adibide onak daude Britainia Handian eta Alemanian.\nkartografia lurzoru mapas de riesgo-eu mapas-eu naturales-eu\nIgerileku naturalizatuak, laku batean bezala bainatu\nBalearretako Zentro Ozeanografikoak Balear Itsasoko Itsas Biodibertsitatearen Atlasa argitaratu du bere webgunean\nHondamendi naturalek 95.000 milioi euroko eragina izango dute Espainian 1986 eta 2016 bitartean


"Generoa gizartearen konstrukto bat da, genero desberdintasunik ez egotea lortu nahi dugu"\nArgia: haria - duela 7 ordu 30 min\nArgia: haria - duela 7 ordu 39 min\nArgia: haria - duela 7 ordu 52 min\nEstatu terrorismoaren biktimak baztertzen dituen memoriala dela salatu du Martxoak 3 elkarteak.\nnaiz.info - duela 7 ordu 56 min\nArgia: haria - duela 7 ordu 57 min\nArmadaren etorbidearen izena aldatuko du Iruñeko Udalak\nArgia: haria - duela 8 ordu 48 seg\n1963an Espainiako armadak izena jarrarazi zion garaiko udalari eta ordutik egon da indarrean. Joseba Asiron alkateak iragarri duenez, Armadaren izena kendu eta Catalina Foix, Nafarroako azken erreginaren izena eramanen du etorbideak. Nafarroako historian berebiziko garrantzia izan duten emakumeen papera azpimarratzeko erabakia.\nArgia: haria - duela 8 ordu 9 min\nELAk argitaratu duen Egoeraren Azterketa kointura kaierra aztertu dugu.\n“Anitza, baikorra eta arrakastatsua” izan da aurtengo Durangoko Azoka\nnaiz.info - duela 9 ordu 43 min\nDurangoko Azokaren 53. edizioa “anitza, baikorra eta arrakastatsua” izan dela aipatu dute antolatzaileek. “Borobila” izan den azokak aurreikuspenak gainditu dituela goraipatu dute. Orotara, 115.000 lagun baino gehiago bildu dira Durangora. 2019ko abenduaren 5etik 8ra ospatuko da Azokaren 54. edizioa.\nDastaketa zikloa erosle eta etxe ekoizleen arteko harremanak indartzeko\nHazparnen kokaturiko Zarea ekoizleen saltegiak Idoki kalitatezko markaren baitan edota laborantza biologikoan lan egiten duten etxaldeen ekoizpenen salmenta sustatzen du. Abenduan dastaketa ziklo bati ekin dio erosle eta ekoizleen arteko harremanak indartzeko.\nnaiz.info - duela 16 ordu 28 min\nBerria: gizartea - duela 16 ordu 43 min


Hotza iritsi da! Neguan berogailu gutxiago erabiltzeko sei arrazoi | Consumer\nGradu batzuk jaisten badituzu berogailua, gutxiago aurrezteaz eta kutsatzeaz gain, osasun hobea izan dezakezu, eta altzariak, landareak eta elikagaiak egoera hobean eduki.\narabera: Larunbata, 2019ko azaroaren 09a\nBazenekien gehiegizko berokuntzak pisua handitzea eragin dezakeela? Gainera, 23 edo 24 gradutik gorako giro-tenperaturak buruko mina eragin dezake, eta dermatitis atopikoaren sintomak edo arnas arazo batzuk okertu. Horri berokuntza altuegiak hiriak kutsatu eta zure fakturak garestitzen dituela gehitzen badiogu, komenigarria izan liteke neguan termostatoa jaistea edo gutxiago jartzea. Baina oraindik arrazoi gehiago daude. Jarraian azalduko dizkizugu.\nTenperaturek dagoeneko beroki, bufanda… jartzeko eta berogailua pizteko aukera ematen dute. Hala ere, garrantzitsua da denbora gehiegi ez jartzea, ezta tenperatura altuan ere. Zure osasunak, zure etxeak, ingurumenak eta zure familia-ekonomiak eskertuko dizute. Berogailuarekin ez pasatzeko sei arrazoi dituzu hemen.\n1. Berokuntza baxuagoa, aurrezki segurua\nEtxean berogailua erabiltzen duzun denbora murrizten baduzu, aurreztu egingo duzu. Baina, batez ere, gutxiago gastatuko duzu oso garesti jartzen ez baduzu; izan ere, gradu bakoitzak 35 euroko gastua egiten du urtean, Dibertsifikaziorako eta Energia Aurrezteko Institutuaren (IDAE) kalkuluen arabera.\n“19 eta 21 gradu arteko tenperatura da egokiena eta pertsona gehienentzat erosoa”, diote adituek.\nZure etxea mantentzea “19 eta 21 gradu bitarteko tenperaturan egotea da egokiena, eta pertsona gehienentzat erosoa da”, dio Juan Bravo familia-medikuak. Gauetan gradu batzuk jaistea komeni da (berogailua gauez jartzen ez baduzu, are hobeto). Aholkatutako tenperaturari eutsiz gero, %8 eta %13 artean aurreztuko duzu kontsumoan, EDAIren arabera.\n2. Berogailu gutxiago, energia gehiago aurreztea\nAutoek eta fabrikek kutsatu egiten dute; berogailuak ere bai. Zehazki, hiriko poluzioaren %20 berokuntzatik eta erabilera ez-eraginkorretik dator, Harvardeko Unibertsitateak (AEB) egindako txosten baten arabera. ).\nEhuneko hori jaisteko modu bat da 20 ºC inguruko tenperaturari eustea, eta oso kontuan izatea ezen, EDAIk adierazten duen bezala, igotzen dugun gradu bakoitzean, etxean kontsumitzen den energia %7 inguru handitzen dela. Ildo beretik, Italiako azterlan baten arabera, termostatoa bi gradu jaistearekin batera, Europako hiri handietako berokuntzari lotutako poluzioa %10 murriztu daiteke.\n3. Jaitsi termostatoa, osasun hobea izateko\nNeguan ez da beharrezkoa etxean kamisetan egotea. Egia esan, ez da ez beharrezkoa ez osasungarria: kaltegarria da, “bat-bateko hotz/bero kontrasteek hotzeria ugari eragiten baitituzte”, azaldu du familiako medikuak. Antonio Acosta nutrizioan aditua den medikuaren arabera, etxeko tenperatura egokia gehienez ere 23 gradukoa izango da, eta “gehiegi berotuz gero, mukosak lehortu egin daitezke edo O2 gutxiago duen airea (oxigenoa) sor daiteke, eta zain-itzulera moteldu daiteke”.\nGehiegizko beroak eta lehortasunak buruko mina eragiten du, eta arnas aparatuko mina edo dermatitisa eragin ditzake.\nGainera, gehiegizko beroa eta lehortea kaltegarria da arnas arazoak dituztenentzat, eta “dermatitis atopikoak eragiten dituen agerraldiak eta azkura areagotzen ditu” dio Bravok. Bere lagunak beste arazo bat gehitu du, oso ohikoa neguan: “Berokuntzako gas toxikoak sortzen dituzten buruko min ugariak”.\n4. Berogailu gutxiago gehiegizko kiloak arrastoan edukitzeko\nErosotasun termikoak pisua handitzen laguntzen du, bero egoteko energia kontsumitu beharra bat-batean jaisten baita. Hala adierazten dute zenbait ikerketak (Maastrichteko Unibertsitatea Herbeheretan, Ottawako Unibertsitatea Kanadan…) eta Antonio Acosta medikuak, nutrizioan adituak, berresten du.\nAcostak dio hotzak metabolismo basala handitzen duela, eta, horregatik, egoera horretan, gorputz-tenperatura 37 ºC igo edo mantentzeko, kaloria gehiago kontsumitu behar dira. Horregatik, “giroa beroagoa bada, tenperatura mantentzeko eskakizunak txikiagoak dira, eta, beraz, gorputz-energiaren gastua txikiagoa da”.\n5. Berogailurik baxuena jartzeak zure altzariak gordetzen ditu\nTenperatura altuegiak zure altzariak hondatzen ditu, bereziki metalezkoak eta zurezkoak. Zura baldintza onenetan mantentzeko giro-tenperatura 20 ºC eta 24 ºC artekoa da. Gaindituz gero, eta denbora luzez, formazioak, pilaketak eta arraildurak ere gerta daitezke.\nAntzeko zerbait gertatzen da liburu eta dokumentuekin. Oso giro bero eta lehorrak (berogailuak sortzen dituenak) oso kaltegarriak dira paperarentzat: hostoak lehortu egiten dira eta, denborarekin, hauskorragoak bihurtzen dira. Dokumentu horietarako tenperatura egokia 18 ºC eta 21 ºC artekoa da, eta hezetasuna % 35-55 bitartekoa. Gainera, baldintza horiek konstanteak izan behar dute, bat-bateko aldaketak dokumentuaren uzkurdura eta dilatazioa baitira.\n6. Berokuntza bere puntuan: hobeto kontserbatutako elikagaiak\nBerogailua altuegia bada, giro-tenperaturan uzten dituzun elikagaiak ere hondatu egin daitezke, bereziki, kontserbatzeko leku aireztatu eta freskoa behar duten frutak.\nGauza bera gertatzen da barneko landare askorekin; landare horien hostoak hondatu eta, askotan, neguan erortzen dira, giro lehor eta beroegietan daudelako. Guztiek ez dute berdin irauten, baina “barneko instalazio batek behar duen tenperatura 15 °C eta 20 °C artekoa da”, azaldu du Fernando Álvarez paisajistak.


Aholku luzeak aktibatzea eta desaktibatzea\nAholku luzeek ikono, testu-koadro edo menu-komando jakin baten funtzioaren azalpen laburra ematen dute kurtsorea elementu horien gainean kokatzean.\nAholku luzeak aktibatu eta desaktibatzeko:\nAukeratu LibreOffice - HobespenakTresnak - Aukerak - LibreOffice - Orokorra, eta markatu Aholku luzeak.\nKontrol-lauki batek adierazten du aholku luzeak aktibatuta daudela.\nAholku luzeak aldi baterako aktibatzea:\nSakatu Shift+F1 laster-teklak aholku luzeak behin aktibatzeko.\nSaguaren erakuslearen ondoan galdera-ikurra agertuko da. Laguntzako saguaren erakusle hori kontrol, ikono eta menu-komando guztien gainean jar dezakezu azalpena lortzeko. Laguntzako saguaren erakuslea desgaitu egingo da hurrengoan saguarekin klik egitean.\nTitle is: Aholku luzeak aktibatzea eta desaktibatzea


Zigilatutako zoruak - Zientzia.net\nHasiera » Zientzia tb » Zigilatutako-zoruak Zigilatutako zoruak\nEkologia Arkitektura Nekazaritza Ingurumena Tamaina: 95 MB\nData: 2012/03/25 Fitxategia deskargatu Embed kodea: Inguruan ditugun lur-sail edo lur-eremu gehienak eraikuntzarako edo errepideak egiteko erabili dituzte. Eta, horregatik, geroz eta urriagoak dira nekazaritza-lurrak. Nekazaritzak baino askoz diru gehiago ematen dute eraikuntza-lanek, eta, gainera, gaur egun jakiak munduko beste edozein txokotatik ekar ditzakete. Baina, noiz arte egin ahal izango dute hori? Galdera horri eta beste batzuei erantzuten diete Europako Batasuneko ikus-entzunezko agentziak egindako erreportaje honetan.\nGertutik: Xabier Rubio\nArraun egokitua Edorta de Antarekin\nEuropa, pestizidak debekatzearen alde erleak babestearren 2013-05-07\nEuropako lurzorua, mehatxupean 2003-03-01\nGanaduak on du larrea 2006-05-01\nBaserritik hiri bioklimatikora 2004-07-19


'Pozarren eta bihotzez eskertuta' - bizkaie.biz\n'Pozarren eta bihotzez eskertuta'\nBizkaie! 2020-10-01 08:23 Kulturea\nBilboko Kafe Antzokia be sarituen artean dago.\nMusika Bulegoa Saria irabazita pozarren dago Xabi Aburruzaga: Bost diskoaren proiektu honetan bidelagun izan zaren guztiei, sari hau zuena be bada. Zorionak beste irabazle eta parte-hartzaileei eta mila esker Musika Bulegoari eta momentu gogor honeetan kulturearen arloan lanean zabizien danoi be, gure sektorea handi egiten dozuelako. Besarkada estu bana, honetatik urtengo dogu.\nEz da lan erraza izan aurtengo epaimahaiarena, izan be, 108 proposamen aztertu behar izan ditue; horretatik guztietatik 8 aukeratu ditu zuzenean epaimahaiak.\nKafe Antzokiari emon jakon Sari Berezia eta Eresbil Musikearen Euskal Artxiboari emon jakon Ohorezko Saria, Musika Bulegoa Alkarteko Zuzendaritza Batzordeak emon ditu.\nAzkenik, Etxepare Euskal Institutuagaz alkarlanean emondako saria, Niña Coyotek eta Chico Tornadok jaso dabe. Oso garrantzitsua da nabarmentzea Musika Bulegoa Sari guztiek balio bera dabela, saritutako artista eta talde guztien ekarpena euren artea ezelako bereizketarik egin barik baloretan dalako.\nAurreko edizinoan bezela, aurten be zuzeneko kontzertuaz gozetako aukera izan dau publikoak: Ilaski Serranok aurkeztutako ekitaldian, Xabi Aburruzaga trikitilari eta konpositorearen doinuak izan dira, Zukan hirukoteak egiten dauen lan ezin hobeagaz eta Duplaren pop, elektronika eta hip hop estetikea buztartzen dituan musika kontzeptualagaz gozetako aukerea izan da.\nGanerako sarituak izan dira Zea Mays, Xabi Aburruzaga, Zukan hirukotea, Pascal Gaigne, Niña Coyote eta chico Tornado, Maite Larburu, Kafe Antzokia, Euskal Barrokesemble, Eresbil, Dupla eta Baloreak. Saritutako 11 proiektuek 2.000 euro eta Fernando Mikelarena artisteak diseinautako eskultura bat jaso ditue.\nKultura eta Hizkuntza Politikako sailburu Bingen Zupiria Musika Bulegoa 2020 sariak emoteko ekitaldian izan da bart Gasteizko Jimmy Jazz Aretoan egindako ekitaldian. Bingen Zupiriak azpimarratu dauenez, ahalegina egin beharko dogu danon artean musika-jardunak baldintzarik seguruenetan gauzatzeko.Sortzaileek, musikariek, produktoreek, erakundeek alkarregaz egin beharko dogun ahalegina izango da. Eta egoera honetatik aurrera egiteko behar beharrezkoa izango da erakundeen babesa, musikearen arloko profesionalen ekimena eta herritarren konpromisoa.\nMusika Bulegoa Sariak Euskal Herriko Musika Bulegoa Alkarteak sortutako proiektua da eta Eusko Jaurlaritzako Kultura eta Hizkuntza Politika Sailaren, Etxepare Euskal Institutuaren eta Gasteizko Udalaren babesa dau.


ITURRIA : ZIENTZIABERRI.NIREBLOG.COM\nTaula periodikoak bere bideoak ditu Nottingham Unibertsitateari esker. Bere webtxokoan, elementu bakoitzak bere bideoa du, non laborategiko potean eta eguneroko bizitzan ikusten den. "IChem award 2008 for education" sariaren irabasleak, kimikari-talde honek disfrutarazten gaitu, batez ere bideoen aurkezlaria, Einsteinen itxura duen Martyn Poliakoff irakaslea. You tubean kanal propioa dute eta etengabe lan gehiago gaineratzen dituzte. Ikusi dudan frikiena.\n118 elementuak 10 minututan ikusi nahi dituzu?:


Euskaber, huevos Eusko Label y ecológicos - Balioak\nAskatasunean bizi diren oiloak hazten eta zaintzen dituzten baserritarren talde bat gara. Gure bezeroei arrautza onenak eskaintzeko helburuarekin sortu genuen Euskaber, osasunaren eta ahosabai zorrotzenen ikuspuntutik.\nHorretarako, elkarrekin lan egiten dugu prozesuaren hasieratik amaierara, kudeaketa, sailkapena, ontziratzea eta merkaturatzea barne hartuz. Gizarte-proiektu bat da, eta bertan, balioak, ahaleginak, onurak, eta nola ez, oiloak partekatzen ditugu.\nGure oiloekin batera, soroan bizitzearen pribilegioaz gozatzen dugu, haren ahalik eta mantentze eta garapen artisauenean lagunduz. Lortu nahi dugun iraunkortasuna murrizten ez duen jarduera errentagarri bat gauzatzen dugu. Guk horretan sinesten dugu.\nTradizioarekiko errespetua eta nekazaritzako elikagaien babesa dira, sormenarekin eta berrikuntzarekin batera, ustiapenen lehiakortasuna eta errentagarritasuna lortzeko bitartekorik onena.\nIkusi gure bideo korporatiboa\nGoxoak eta zaporetsuak. Meritua oiloena da. Oiloak zerealekin eta artoarekin elikatzen ditugu eta baserrietako belazeetan aire zabalean bizi daitezela uzten diegu, eta oiloek asko eskertzen dute hori. Zenbat eta osasuntsuagoak eta alaiagoak, orduan eta arrautza hobeak.\nGozoak eta osasuntsuak. Oiloei bizitza egokia eskaintzea da giltza. Arrautza ekologikoak ale ekologikoz elikatzen diren eta askatasunean bizi diren oiloetatik datoz. Horien kalitateak arrautzaren zaporean eragiten du. Hor dago desberdintasuna.\nANDA marka basa-oiloen arrautzek eta arrautza ekologikoek osatzen dute, eta bizi-baldintzak eta produkzioak animalien babesaren arloan legeriak ezarritako gutxienekoak gainditzen dituzte. Gainera, ingurumen-neurriak barnean hartu eta landa-eremua garatzearen aldeko apustu irmoa egiten du.\nAitzol Basauri Amezua\nEkoizpena: Eusko Label arrautzak\nBaserria: URDINOLETA BASERRIA\nEkoizpena: Arrautza ekologikoak\nBaserria: ISASTEGI GOIKOA\nBaserria: Centro de clasificación\nBaserria: ARRANO ERREKA\nBaserria: AXPE BASERRIA\nBaserria: BARKAIZTEGI BASERRIA\nBaserria: ARETXANDIETA BASERRIA\nJAIME GOMEZ ORAA\nBaserria: PELU ZAHAR\nKokapena: Ametzaga - Zuia\nKokapena: Zuia Murgia\nMAIDER ETA EKAITZ\nMarta Esther Bada Jauregi\nMª JESUS ITURBE\nMª VICTORIA ARIZTIMUÑO\nMIGUEL ANGEL BETOLAZA\nMIKEL FERNANDEZ DE PINEDO\nNaiara Ortiz de Elgea\nSergio Pérez Martinez de Ilarduya\nBaserria: BETXA BASERRIA\nKokapena: San Millán\nBaserria: IRANTZUAGA BASERRIA


Hasiera / Edertasunik gabeko edertasuna / Equate Beauty Rose Quartz Roller\nEquate Beauty Rose Quartz Roller-ek zure edertasun erregimena koska bat hartzen du. Aurpegirako egindako arrabolak drainatze linfatikoa laguntzeko eta larruazalaren elastikotasuna hobetzeko, lerro finen eta zimurren itxura murriztuz, atsedena eta itxura gazteagoa lortzeko. Larruazala zati gisa ...\nEquate Beauty Rose Quartz Roller-ek zure edertasun erregimena mailaz igotzen du. Aurpegirako egindako arrabolak drainatze linfatikoa laguntzeko eta larruazalaren elastikotasuna hobetzeko, lerro finen eta zimurren itxura murriztuz, atsedena eta itxura gazteagoa lortzeko.\nLarruazala zaintzeko ohituraren barruan larruazala biribiltzeak odolaren zirkulazioa hobetzen laguntzen du, larruazala tonua berdintzen du eta toxinak ezabatzen ditu begi azpiko zirkulu ilunak eta poroen itxura murrizten dituen bitartean.\nEdertasun tresna honek tamaina desberdineko harri bilgarria du bi muturretan, zure aurpegiko hainbat gunetan erabilera hobeto optimizatzeko. Arrabolak eta heldulekua kuartzozko arrosa leunez eginak dira, erosotasuna behar dutenei energia lasaigarria ekartzen diela jakina.\nBilatu zure leku lasaia zure burua Equate Beauty Rose Quartz Roller etxera ekartzen duzunean hasteko modu berri batekin. Equate Beauty-k ulertzen du edertasuna ez dela azal sakona soilik. Edertasun produktu berrienen aukeraketa zabalarekin Equate Beauty-k zure onena izaten laguntzen dizu.\nBuru bikoitzeko aurpegi arrabola\nNeurri desberdinetako bi arrabol ditu\nArrabolak eta heldulekua kuartzo arrosaz eginda daude\nPuztutasuna, begi zirkulu eta poroen azpian iluna murrizteko lan egiten du\nLarruazalaren lasaitasuna, odol jarioa eta larruazalaren tonua hobetzen ditu\nEdertasun tresna arina


Pedro Sanchezen exekutiboa eta gobernu autonomikoetako ordezkariak gaur goizean bilduko dira egoera aztertzeko, eta, ezustekorik ez bada, aurrez aurreko klaseak datorren astelehenean hastea erabakiko dute.\nIkasleak, gela batean, EHUko Gateizko campusean. Artxiboko argazkia: EFE\nIpar Euskal Herriko ikasleak astelehen honetan bueltatu dira geletara\nEspainiako Gobernua eta erkidegoetakoak, tartean EAEkoa eta Nafarroakoa, bat datoz eta aurrez aurreko eskolak urtarrilaren 10an hastea babesten dute, ikasturte hasieratik aurreikusita zegoen moduan, covid-19aren seigarren olatuak goraka jarraitzen badu ere.\nOsasun, Hezkuntza eta Unibertsitate ministerioetako ordezkariak astearte honetan bilduko dira gobernu autonomikoetakoekin ikasleen itzulera batera aztertzeko.\nBatzarra 09:00etan egingo dute, Moncloa Jauregian, eta, ondoren, 12:30 inguruan, Carolina Darias, Pilar Alegria eta Joan Subirats ministroek agerraldia egingo dute ebazpenaren berri emateko.\nAlabaina, eta azken orduko ezustekorik ez bada, Gabonetako oporraldiaren ondoren aurrez aurreko eskolak datorren astelehenean abiatzea berretsiko dute Espainiako Gobernuak eta erkidegoetakoek. Hezkuntzako komunitatea (gurasoek, ikasleek, ikastetxeek, unibertsitateek eta sindikatuek osatzen dute) ere aukera horren aldekoa da.


+ Bizitza Asegurua - Laboral Kutxa\nHasiera Partikularrak Aseguruak Bizitza-asegurua + Bizitza Asegurua\nOraindik bizitza luzea dugulako aurrean, "bizitzeko" pentsatutako asegurua eskaintzen dizugu.\nZuk erabakitzen duzu zein kapital kontratatu nahi duzun, eta edozein unetan edo neurritan zabaldu ditzakezu bermeak eta estaldurak.\nHeriotza-estaldura, 10.000 euroko gutxieneko kapitaletik (gastu berehalakoenei berehala aurre egiteko 3.000 euroko aurrerakina)\n+ BIZITZA ASEGURUAREN EZAUGARRIAK\nGabealdiak eta Frankiziak\n90 eguneko gabealdia Gaixotasun Larrien bermearen Minbizia estaldurarako.\nIstripuagatiko Laneko Bajaren bermerako kontratatutako frankizia (gutxienez 7 egunekoa, salbu eta etxeko langileentzat, besteren konturako langileentzat bezalako arrisku berezietan... halakoetarako nahitaezkoa da 15 egunekoa)\nOspitaleratzea bermeari dagokion frankizia erlatiboa: ospitaleratzeak 48 ordukoa baino luzeagoa izan behar du, eta epe hori betetakoan, subsidioa ordainduko da lehenengo egunetik.\nZer da "gaixotasun larri bat"?


Don Inorrez taldearen pop doinuak, Legorreta, Oñati, Gasteiz eta Donostian - Nontzeberri\nOihane Amantegik “Ibaiertzeko ipuina” lana aurkeztuko du\nHasiera/MUSIKA/Don Inorrez taldearen pop doinuak, Legorreta, Oñati, Gasteiz eta Donostian\nDon Inorrez bandak abendura arte egingo dituen kontzertuak iragarri ditu. Hala, Imanol Ubedak zuzendutako egitasmoak hiru emanaldi egingo ditu maiatzean, Mugiro Bila disko berria aurkezteko: urriaren 5ean, Legorretako Herri Antzokian; azaroak 11n, Oñatiko Gaztetxeaan, eguerdian; 22an, Gasteizko Jimmy Jazz aretoan eta abenduaren 28an, Donostia Kutxa Kulturren.\nDuela bi urte, Joni Ubedak Bide Ertzean utziko zuela iragarri zuenean abiatu zuen proiektu berria Imanolek, ondoan Carlos Arancegui bateria-jotzailea eta Bide Ertzean taldeko musikariaren laguntzaz. Hala, diskoan jasotako kantuak bi urte horietan idatzi ditu Imanolek. Musikari tolosarrak Cadizera jo zuen Paco Loco ekoizle prestigiotsuaren estudiora. Locok makina bat musikariren lanak ekoitzi ditu, tartean, Nacho Vegas, Enrique Bunbury eta Mikel Erentxun. Azken horrekin Carlosek jotzen du, eta hark ezagutzen zuen aurretik Locoren lana. Ekoizleak, gainera, aktiboki parte hartu du kantuen grabazioan, bere gitarra eta teklatuak sartu baititu. Eta emaitza, biribila da, Imonelen ohiko kutsua nabaritu arren, kantuek bestelako itxura baitute: soinu ehundura, konponketak eta bestelako elementuek kantuen mesederako sortu eta txertatu baitira, betiere, indie-pop kutsuko disko bizizale eta gitarrazalea eraikitzeko.\nImanolek kantuetarako ere Ione Gorostarzu, Xabi Borda edo Pello Lizarralderen testuak erabili ditu, besteak beste. Ubedak Iban Zalduari ere eskatu zion promozio orria egitea, eta gasteiztarrak ipuin popzalea bueltatu zion. Hala, diskoa taldearen web-orriaren bidez edo kontzertuetan jasotzen duenak, ipuina ere jasoko du euskarri fisikoan.\nTradizioa eta abangoardia uztartuta, Bermeoko Mareak jaialdian\nIruñeko Ziudadelako aretoak berriz zabalik https://t.co/PELOiYK2Xv @Pamplonacultura https://t.co/L8FilwsSIe\nAste honetan hiru liburu berri dituzue Booktegi plataforman https://t.co/BzgNxRT1CP @Booktegi_eus https://t.co/1fi8g098Xd\n“EH-an Sortua” jaialdia, Jimmy Jazz Gasteiz aretoaren eskutik https://t.co/yvS0vo3uB6 @JimmyJazzGz https://t.co/yBg8dLSwcR


Barne-ekintzailetza laguntzeko programa, Debegesaren eskutik - Soraluze - Plaentxia.eus\nBarne-ekintzailetza laguntzeko programa, Debegesaren eskutik\nUbane Madera Zangitu 2021-11-18 10:13\nDebegesak, Bic Gipuzkoak, Basque Precision Technology District-ek eta Spri Taldeak Enpresa Ekintzaile Programa abiarazi dute. Enpresei zuzendutako proiektu pilotua da, barne ekintzailetza bultzatzeko eta lau saiotan banatuta dago. Azaroaren 24an da lehen saioa eta programan izena emateko epea, berriz, astelehenean bukatuko da.\nBarne-ekintzailetzako estrategia garatzeko asmoa duten edo garatzen ari diren enpresei, zuzendari nagusiei eta berrikuntzako zuzendariei dago zuzendua Enpresa Ekintzaile Programa. Lau saioz dago osatuta, azaroaren 24an, abenduaren 2an, abenduaren 16an eta abenduaren 21ean egingo direnak. Saioen gidaria, berriz, Iñaki Azpiazu izango da.\nLehen saioan estrategia landuko dute. Azpiazurekin batera, bertan izango dira Leyre Madariaga Eusko Jaurlaritzako Eraldaketa Digitalaren eta Ekintzailetzaren zuzendaria eta Xabier Alzaga BPTD Enpresa Elkarteko partaidea eta Danobat Group-eko zuzendaria.\nBigarren saioa, berriz, kultura eta pertsonen arlokoa izango da; hirugarrena ideiak eta proiektuak lantzekoa eta laugarrena eta azkena ingurunearekiko loturei buruzkoa (Beherago daude azalduta saioei buruzko xehetasunak).\nOro har, programa horrek enpresak egunerokotasunean barneratu behar dituen funtsezko alderdiak landuko ditu, antolaketa arinagoa izan dadin eta inguruneak eskaintzen dituen aukerak aprobetxatzen laguntzen du, berrasmatzeko, mantentzeko eta lehiatzeko abantailak sortzeko.\nEkintzaile Programan izena emateko epea zabalik dago; astelehenean, azaroaren 22an itxiko dute. Izena Basque Precision Technology District-en webgunean eman behar da, hemen klikatuta. Bertan dagoen formularioa bete behar da horretarako.\nAZAROAK 24 [9:00-12:00] // Estrategia saioa\n• Ekintzailetza estrategia-bektore gisa\n• Estrategia korporatiboarekin lerrokatua\n• Baliabideekin eta gaitasunekin bat etorriz, baina horien mende soilik ez\nABENDUAK 2 [9:00-11:00] // Kultura eta pertsonen arloko saioa\n• Barne ekintzailetzako arloak\n• Zehaztutako erantzukizunak, rolak eta funtzioak\n• Ekintzaile izaera duten pertsonak taldean integratzea\n• Metodo eta tresna berriak ikastea\n• Erakundean komunikatzea\nABENDUAK 16 [9:00-11:00] // Ideiak eta proiektuak lantzeko saioa\n• Intereseko koadranteak handitu eta fokalizatzen dituzten sareak eta antenak sortzea\n• Baliabide eta gaitasunen mapa kanpoko erakundeei irekitzea balioa ekar dezaketen (berrikuntza irekia)\nABENDUAK 21 [9:00-11:00] // Ingurunearekiko loturak saioa eta itxiera jardunaldia\n• Aukera estatikoen eta ez-dinamikoen inbutua\n• Ideien/aukeren/teknologien oinarritutako ideien zorroa, partekatzeko metodologia erabiliz\n• Bultzatu beharreko proiektuak hautatzea (ABC)\n• Amaiera-saioa Ekintzailetza Korporatiboaren arrakasta-ereduak.\n• Egindako lanaren aurkezpena


kontzentrazioa | Irati Irratia kontzentrazioa – Irati Irratia\nBiolentzia matxistaren kontra elekatuz Erroko Laurentxi elkartearekin\n25 azaroa, 2019 25 azaroa, 2019 Irati Irratia\tBerriak, Elkarrizketak, Erro ibarra\taitzioain, biolentzia matxista, elkarrizketa, feminismoa, kontzentrazioa, laurentxi\tLeave a comment\nAzaroaren 25, emakumeen kontrako biolentzia gogora ekartzeko eguna da batez ere. Eta guk Erroibarreko Laurentxi elkartearekin egin dugu. Igandean dokumentala ikusi eta kontzentrazioa egin zuten Aintzioan. Guzti horretaz mintzatu da Irati irratian Elena Xankoi. Laurentxi elkartea Irati irratian


Aktibotasunaren kontzeptuak adierazten digu gizarte horretan biztanleriak zein proportziotan hartzen duen parte ekoizpenaren prozesuan, hau da, zenbat biztanlek ekoizten du ondasun edo zerbitzu bat errenta baten truke. Orri honetan zenbait tasa aztertuko ditugu, tasa bat bi multzoen arteko erlazioa da ehunekotan emana. Tasak herri desberdinen arteko konparaketa egitea ahalbideratzen digu, ez du axola herri horien tamaina desberdina ote den.\nAktibotasun tasa: biztanleria aktiboa eta biztanleria osoaren arteko erlazioa da, ehunekotan emana.\nAktibotasun tasa zehatza: biztanleria aktiboa eta biztanleria potentzialki aktiboaren arteko erlazioa, ehunekotan emana. (Gure inguruan lan egin ahal izateko legezko adina 16 urtekoa izaten da eta jubilaziorako 65ekoa)\nLehen jasotako datuak oinarritzat harturik honako tasa hauek kalkula itzazu. Daturen bat falta baduzu bila ezazu www.eustat.net eta www.egailan.es web orrietan\nAktibotasun tasa zehatza\nBi herrialderen arteko konparaketa egin ezazu. www.egailan.es(Europa/estatistika) web orrira jo eta, bertan, Europa eta Euskal Autonomia Erkidegoko estatistiketan herri hauen aktibotasun tasak konpara itzazu:\nOsatutako taulak inprima itzazu. Garapena eta aktibotasun tasaren arteko erlaziorik ikusten al duzu? Ea beste kontinenteetako herrialdeen aktibotasun tasak bilatzen dituzun interneten. Lortzen badituzu konpara itzazu Europakoekin eta konklusioak atera.


BALUARTE - Baluartek Errusiar Armadaren Ballet, Koru eta Orkestraren emanaldia hartuko du urtarrilak 2an - Berriak\nBaluartek Errusiar Armadaren Ballet, Koru eta Orkestraren emanaldia hartuko du urtarrilak 2an\n2017ko, urriaren 6a\n2018 urteari ongietorria emanez, Baluartek San Petersburgoko Errusiar Armadaren Ballet, Koru eta Orkestraren emanaldia hartuko du heldu den urtarrilaren 2an, arratsaldeko 20.00etan. Errusiako folklore, ahots eta koreografia-artearen irudikapen onenetarikoa den talde honek, errusiar, kosako eta eslaviar musika eta dantzez osatutako askotako egitaraua eskainiko du, jantzi koloretsu, instrumentu tipiko, sekulako koru eta koreografia ia akrobatikoak lagunduta. EuroSpectacles-ek antolatutako hitzordu hontarako sarrerak 34 eta 36 eurotan eskura daitezke ohiko kanaletan: Baluarteko txartel-leihatilan, 902150025 telefonoan eta www.baluarte.com web orrian.\nErrusiar Armadaren Koru eta Dantza taldeen jatorria Mundu Gerretan dago, formazio hauek gerra-toki eta ospitaletako soldaduei maitasun eta itxaropen abestiak eramaten zizkietenean. Ondoren munduan errusiar ikuskizun txalotuena izatera pasa ziren. Musika grabaketa eta Koruek Asia, Amerika eta Europako hiri ezberdinetan eginiko hamaika birei esker Ojos negros, Kalinda edo Los Remeros del Volga bezalako abestiak nazioarteko klasikoetan bilakatu dira.\nLove of Lesbian taldeak Baluarten emanaldia eskainiko du abenduak 15ean\nBartzelonako taldeak Areto Nagusian E&E – Espejos y Espejismos ikuskizuna aurkeztuko du. Sarrerak 45 eta 38 eurotan eskura daitezke\nFlamenco on Fire Jaialdiaren kontzertu handiak Baluarten eskainiko dira\nErriberriko Antzerki Jaialdirako sarrerak, salgai Baluarteko leihatilan eta web-orrian\nUztailaren 20tik abuztuaren 4ra izango da eta sarrerak 3 eta 18 euro bitartean eskura daitezke, eta Gazte Txartelarekin, 3 eta 10 euro bitartean\nBaluarte Fundazioak 2018/19 Denboraldian 14 ikuskizun eskainiko ditu\nPrograman nabarmentzen dira: Donizettiren L’elisir d’amore, Verdiren Otello, Javier Camarenaren errezitaldia, Dantza Konpainia Nazionaleko Intxaur-hauskailuaren estreinaldia eta Mariinsky Orkestraren\nZinea izarpean, Baluarten\nRoofTop Cinema zikloak Singing in the rain (uzt 24), Grease (uzt 26) eta La La Land (uzt 28) filmeak ekarriko ditu Baluarteko terrazara\nLizarrako Antzinako Musikaren Asterako sarrerak Baluarteko leihatilan eta web-orrian salgai daude jada\nIrailak 1etik 9ra izango den jaialdirako sarrerak 12 eurotan eskura daitezke eta Gazte Txartelarekin, 6 eurotan\nBaluarteko txartel-leihatilak uztailak 16tik abuztuak 4ra zabalik egongo dira goizez\nGainera, uztailak 24an, 26an eta 28an, arratsaldez ere ordutegi bereziarekin zabalik egongo dira, 20.00etatik 22.30era\nPasión Vegak urriak 6an eskaini behar zuen kontzertua bertan behera geratu da\nSarreren zenbatekoaren itzulketa erositako kanalaren bidez eskuratu ahal da\nLuz Casal abeslariak urriak 21ean kontzertua eskainiko du Baluarten\nEmanaldian Que corra el aire bere azken diskoa aurkeztuko du. Sarrerak 45 eta 50 eurotan eskura daitezke


Oração - BASQ1571 - Basque(Navarro-Labourdin)NT - Bíblia Online\nPaussu gabe othoitz eguiçue.\nEcen escatzen den guciac, recebitzen du: eta bilhatzen duenac, erideiten du : eta bulkatzen duenari, irequiren çayó.\nEta cerere galde eguinen baituçue orationean sinhesten duçuela, recebituren duçue.\nEta haur da Iaincoa baithan dugun confidançá, ecen baldin cerbait esca bagaitez haren vorondatearen araura, ençuten gaituela.\nDesiratzen duçue eta eztuçue vkaiten, inuidioso çarete eta bekaitz, eta ecin ardiets deçaqueçue: combatitzen çarete eta guerla eguiten duçue, baina eztuçue desiratzen duçuena, ceren ezpaitzarete escatzen.\nOrationetan perseuera eçaçue, hartan veillatzen duçuelaric remerciamendurequin.\nGoacen bada segurançarequin gratiazco thronora, misericordia ardiets eta gratia eriden deçagunçát aiuta behar demboraco.\nConfessa ietzoçue batac berceari çuen faltác, eta othoitz eguiçue batac berceagatic, senda çaiteztençát: ecen anhitz balio du iustoaren efficaciorequin den orationeac.\n5 Eta baldin çuetaric cembeitec sapientia faltaric badu, esca bequió Iaincoari, ceinec emaiten baitraue guciey benignoqui, eta ez reprotchatzen: eta emanen çayó.\n6 Baina federequin esca bedi, batre dudatzen eztuela: ecen dudatzen duena, haiceaz erabilten eta tormentatzen den itsas bagaren pare da.\n7 Ezteçala bada estima guiçon harc deus Iaunaganic recebituren duela:\n8 Guiçon gogo doblatacoa, inconstant da bere bide gucietan.\nBaldin baçaudete nitan, eta ene hitzac çuetan badaude, cer-ere nahi baituçue esca çaitezte, eta eguinen çaiçue.\nEta gauaren erdian Paulec eta Silasec othoizten eta laudatzen çuten Iaincoa: eta ençuten cituzten estecaturic ceudenéc.\nEne Iaincoac-ere supplituren du behar vkanen duçuen gucia, bere abrastassunaren araura gloriarequin Iesus Christean.\nBaina federequin esca bedi, batre dudatzen eztuela: ecen dudatzen duena, haiceaz erabilten eta tormentatzen den itsas bagaren pare da.\nEta cer-ere escaturen baitzarete ene icenean, hura dut eguinen: glorifica dadinçat Aita Semean.\nBaldin cerbait esca baçaitezte ene icenean, nic dut eguinen.\nBada gutan obratzen duen bothereaz gauça gucién eguitera, escatzen garen edo pensatzen dugun baino abundantquiago botheretsu denari,\nEta othoitz eguiten duanean, ezaicela hypocritác beçala: hæy laket ciayec congregationetan eta carrica cantoinetan çutic daudela othoitz eguitea, guiçonéz ikus ditecençat: eguiaz erraiten drauçuet ecen recebitzen dutela bere saria.\nEta nic erraiten drauçuet, Esca çaitezte, eta emanen çaiçue: bilhaeçaçue, eta eridenen duçue: bulka eçaçue eta irequiren çaiçue.\nEcen escatzen den guciac recebitzen du: eta bilhatzen duenac erideiten du: eta bulkatzen duenari, irequiren çayo.\nEta Iaincoaren promessaren gainean etzeçan duda incredulitatez: baina fortifica cedin fedez Iaincoari gloria emanic:\nEta frangoqui seguraturic, ecen hari promes eguin ceraucana, botheretsu cela eguiteco-ere.\nEta halaber Spirituac-ere arincen ditu gure infirmitateac, ecen cerçaz othoitz eguin behar dugun bide beçala, eztaquigu: baina Spiritua bera othoiztez dago guregatic erran ecin daitezqueen suspirioz.\nEta baldin badaquigu ecen harc ençuten gaituela, cer-ere esca bagaitez: badaquigu ecen baditugula galdeguiten drauzquiogun esqueac.\nBeraz çuec gaichto çaretelaric baldin badaquiçue gauça onén çuen haourrey emaiten: cembatez areago çuen Aita ceruètan denac emanen drauzte gauça onac escatzen çaizquioney?\nEzteçala bada estima guiçon harc deus Iaunaganic recebituren duela:\nErran ceçan halaber Iaunac, Simon, Simon, huná, Satanec bihiaren ançora çuen bahatzeco desira dic:\nBaina nic othoitze eguin diat hiregatic, falta eztadin hire fedea: hic bada noizpait conuertituric confirmaitzac eure anayeac.\nBada othoitz eguiten duçuenean, ezteçaçuela anhitz edas Paganoéc beçala: ecen vste dute bere anhitz edasteaz ençunen diradela.\nEtzaretela beraz hetarát irudi: ecen badaqui çuen Aitac ceren behar çareten, esca çaquizquioten baino lehen.\nSperançaz aleguera çaretelaric, tribulationean patient, orationean perseueratzen duçuela.\nEguiaz erraiten drauçuet, cer-ere lothuren baituçue lurrean, lothua içanen da ceruän: eta cer-ere lachaturen baituçue lurrean, lachatua içanen da ceruän.\n16 Bethiere çareten aleguera.\n17 Paussu gabe othoitz eguiçue.\n18 Gauça gucietan esquerrac emainzquiçue: ecen haur da Iaincoaren çuetaraco vorondatea Iesus Christez.\nGauça hunen gainean hiruretan Iaunari othoitz eguin draucat hura eneganic parti ledinçát.\nEta erran vkan draut, Asco duc ene gratiáz ecen ene puissançá infirmitatean acabatzen duc. Beraz guciz gogotic lehen gloriaturen naiz neure infirmitatetan, Christen puissançá nitan habita dadinçát.\n1 Eta erran ciecen comparationebat-ere fin hunetaracotz ecen bethi othoitz eguin behar dela, enoyatu gabe:\n2 Cioela, Iugebat cen hiri batetan Iaincoaren beldur etzenic, eta nehorçaz conturic eguiten etzuenic:\n3 Eta cen hiri hartan emazte alhargumbat, eta ethor cedin harengana, cioela, Eguidac iustitia neure partida contrastaz.\n4 Eta harc etzuen deus eguin nahi vkan dembora lucez: baina guero erran ceçan bere baithan, Iaincoaren beldur ezpanaiz-ere eta nehorçaz conturic ez eguitenagatic:\n5 Badaric-ere ceren fascheria emaiten baitraut alhargun hunec, iustitia eguinen draucat, finean-ere ethorriz buruä hauts eztieçadan.\n6 Eta dio Iaunac, Ençuçue cer iuge gaichto harc erraiten duen:\n7 Bada Iaincoac eztraue iustitia eguinen bere elegitu gau eta egun hari oihuz dagozcaney, hayén alde asserretzera luçatzen badu-ere?\n8 Erraiten drauçuet, ecen hayén mendequioa eguinen duela sarri. Baina guiçonaren Semea dathorrenean, eridenen othe du federic lurrean?\nBada gauça gucién fina hurbiltzen da. Çareten beraz sobre eta iratzarri othoitz eguitera:\nEta halacotz salua-ere perfectoqui ahal ditzaque, harçaz Iaincoagana hurbiltzen diradenac, bethi vici delaric hecgatic ararteco içateco.


Ioseba Fernandezek bere bosgarren Mundialei ekingo die - Iturmendi - Guaixe.eus\nIoseba Fernandezek bere bosgarren Mundialei ekingo die\nGuaixe 2019-07-05 13:10\nAurreko World Roller Games mundialetan, Txinan, 100 metroko urrezko domina lortu zuenekoa.\nUztailaren 6tik 14ra Bartzelonan jokatuko diren World Roller Games edo Munduko Irristaketa Txapelketan ariko da iturmendiarra. Bere bosgarren mundialak izango dira, eta nahiz eta ekainaren 1ean lesioa izan, ʺirabaztera” aterako da Fernandez\nIrristalariak Bartzelonara begira daude. Bihar, uztailaren 6an, hasiko da World Roller Games edo Munduko Irristaketa Txapelketa eta uztailaren 14ra bitartean jokatuko da. Eta bertan ariko da Ioseba Fernandez. Lau aldiz munduko txapeldun izan den iturmendiarrak bere bosgarren Mundialei ekingo die, eta nahiz eta lesio batetik osatzen egon, ʺirabaztera” aterako dela oso argi du.\nIturmendiarrak aspaldi errotulagailuz gorriz markatuak ditu Bartzelonako World Roller Games jokoak. ʺLau urte daramatzat Munduko Irristaketa Txapelketa honetan pentsatzen. Badakit ez naizela nire onenean heltzen eta ezin izan dudala behar bezala entrenatu. Ez dakit abduktoreak behar bezala erantzungo duen, baina saiatuko naiz” azaldu du munduko txapeldunak komunikabide batean.\nIgandean 200 metroko sprint txapelketa\nEkainaren 1ean lesionatu zen Ioseba Fernandez, Iruñean jokatutako Espainiako Zirkuituko Txapelketan, 100 metroko sprint proban parte hartzen ari zela, azken metroetan. Proba irabaztea lortu zuen, baina abduktoreko zuntzak apurtu zituen. Tarte labur honetan, eta ia sinestezina bada ere, hausturatik errekuperatzea lortu du lan izugarria egin eta gero. Gogor entrenatzeaz aparte, fisioterapia saioak eta Indiba teknologiarekin saio bereziak egin ditu. Orain, Bartzelonan bere kirol ibilbidea borobildu nahi du, baina ez daki abduktoreak nola erantzungo duen. Horregatik, uztailaren 7an jokatuko den 200 metroko sprint lasterketan ʺ%200era” aritu nahi du, ʺlesioari begira ez delako horren proba agresiboa”, eta proba horretan gorputzak erantzuten dionaren arabera, uztailaren 13an jokatuko den zirkuituko 100 metroko sprint lasterketan aritzea erabakiko du.\nʺBadakit zoramena dela, jendeak esaten dit lehiatzera eta ongi pasatzera joateko. Gehienek pentsatzen dute ia 5 astetan patinak ia jantzi gabe egon eta gero ezinezkoa izango dudala irabaztea, baina nik ez dut esfortzu eta lan handi hori egin soilik Bartzelonara patinatzera joateko. Bartzelonara irabaztera noa” nabarmendu du Fernandezek. Ea zortea alde duen.


Kristalezko hormak - Urola Kostako Hitza : Urola Kostako Hitza\nOpari bat jaso dut aste honetan: haurrentzako liburuz betetako bi kaxa. Baina non sartu liburu horiek guztiak? Agindu bakarra eman didate: nahi dudana egiteko liburuekin, baina ez botatzeko inondik ere. Nola bota, ba, halako altxorra? Tartean umea nintzeneko libururen bat ere topatu dut, baten batek neuk idatziriko “300 pezeta” etiketa ere badu jarrita, noiz edo noiz dendazka jolasteko erabilia. Baina ez nuen liburu hura gogoratzen. Kaxa haietan ez dago, egia esan, txikitan markatu ninduen ipuin bat bera ere. Izan ere, pentsatzen hasita, ipuin bat izan da behin eta berriro urte hauetan nire burura etorri dena. Orain arte ez nekien ez haren izenik, ez autorearenik… Ikastolan gaztelaniaz irakurri genuela baino ez.\nIpuin hark kontatzen zuen bazela behin mutiko bat gardena zena, kristala, ura edo haizea bezalaxe. Jendeak ikus zezakeen haurraren bihotza odola ponpatzen eta haren ideiak buruan dantzan, arrainak balira bezala. Umea hazi egin zen. Lur haietako agintaria, ordea, ez zegoen ados jada gizon zen hark pentsatzen zuenarekin. Horregatik, kartzelan sartu zuen, hura kartzelaratuta, haren ideiak ere giltzapean sartuko zituelakoan. Baina, orduan, zerbait harrigarria gertatu zen: gizon hura bezalaxe, inguratzen zuten hormak garden bihurtu ziren, eta espetxe osoa garden bihurtu zen. Hala, guztiek ikus zitzaketen gizon haren ideiak. Azkenean, agintaria konturatu zen giltzapean ere, gizon haren ideiak bera baino indartsuagoak zirela. Egia inor baino indartsuagoa dela.\nIpuina Gianni Rodarirena da, Giacomo di Cristallo izena du, edo guk irakurri genuen bertsioan, Jaime de Cristal. Giacomo asko giltzaperatu dituzte betidanik gurean, ez gaitu horrek harritzen, baina bai larritzen.\nEz dut telebista askorik ikusten, ez telebista kate tradizionalak, behinik behin. Baina ostiral arratsaldean gure telebista publikoa jarri nuen martxan, Kataluniaz zer zioten jakiteko. ETB1en, Kataluniarik ez: Son Goku Kinton lainoan, batera eta bestera, enegarrenez errepikaturiko Dragoi Bolaren kapitulu batean. Total, zertarako egin emankizun berezi bat? Ba, auskalo: agian hala, zuzenean ikusi ahal izango genituzkeen Bartzelonan xisteraz harriak jaurti omen zituzten euskal aztoratzaileak! Ai! ETB2n, berriz, arratsaldeetako aurkezle sasijakintsua esaten Espainian ez dituztela katalanak gorrotatzen, handik irtengo balute jakingo luketela hori hala dela. Nazionalismoa bidaiatzen sendatzen dela esatea bakarrik falta zitzaion. Eta hori. Horretarakoxe erabiltzen dutela gure diru publikoa.\nHemen, espetxeetako hormak ez dira garden bihurtzen, zoritxarrez. Eta ideiak giltzaperatu ezin direnez, pertsonak zigortzen jarraitzen dute. Eta haientzat eta haien etxekoentzat hormak horma izaten jarraitzen dute. Horregatik sortzen dira tsunamiak, edozein pareta baino altuago, oinarri guztiak astindu eta kolokan jartzeko prest.\nEz, gurean espetxeetako hormak ez dira garden bihurtzen. Baina hemen ere hormak gardenak dira ideientzat. Ez dago haiek giltzaperatzerik. Ezin da haien inguruan hormarik eraiki. Diotena diotela, egia beti da egi. Galileo Galileik ere teoria heliozentristagatik espetxeratu zutenean, hala esan zuen: Eppur si muove. Ziotena ziotela ere, lurra eguzkiaren biran zebilela. 300 urte behar izan zituen Eliza katolikoak bere hanka-sartzea onartzeko. Ez dakigu gaurko agintariek zenbat urte edo mende beharko dituzten Katalunian bata bestearen atzetik egindako hanka- sartzeak onartzeko. Galileori bizi zen artean ez zitzaion iritsi Elizaren onarpenik, ez barkamenik. Rodariren ipuinean ere ez dakigu azkenean zer egitea erabaki zuen diktadore hark. Ezta Giacomok espetxetik irtetea lortu ote zuen ere.\nIstorioak eta historia idazten jarraitu beharra dago.


Globo bat jaurtiko dute Aranzadikoek estratosferara - Bergara - 2019-04-06 - Goiena.eus\nGlobo bat jaurtiko dute Aranzadikoek estratosferara\nJokin Bereziartua Lizarazu 2019-03-21 15:43\nTxantxikua estratosferara bidali aurretik ateratako argazkia, 2014ko ekainean.\nAranzadi ikastola "hankaz gora" jartzen ari dira maiatza-ekaina aldera ikasleek Nazioarteko Espazio Estazioko astronautekin zuzeneko konexio bat egingo dutelako. Motorrak berotzeko eta Oñatiko Txantxikuaren esperientzia aintzat hartuta, apirilaren 6an (10:30) helioz betetako globo handi bat bidaliko dute estratosferara. Globoan, Pirritx, Porrotx eta Marimotots pailazoen panpinek bidaiatuko dute, Katxiporreta I izeneko misioan.\nBi ordu eta inguruko bidaiaren ostean –Lurretik 30 bat kilometroko altuera hartuko du– globoak lur hartuko du aurreikustea ezinezkoa den lekuren baten: "GPSaren seinalea jarraitu eta pailazoak Bergarara bueltan ekarriko ditugu!", diote. Oñatitik jaurti zuten txantxikua Vianan (Nafarroa) lurreratu zen: "Non lurreratuko da oraingoan?", galdegin dute Aranzadikoek.\nGloboa jaurti aurreko egunean, apirilaren 5ean, Porrotx eta Marimotots Aranzadin egongo dira: "Ilusio handiz jaso dute berria. Misioari Katxiporreta I izena jarri diote, eta emozioz gainezka daude! Aranzadiko ikasle guztiekin goiz ederra pasatzera etorriko dira!".


MINTZAKOLORE; Iruñerriko Mintzodromoa\nEkainaren 1ean, Iruñean eginen dugun MINTZODROMOra gonbidatu nahi zaitugu.\n12:00etan SAN FRANTZISKO Plazan muntatuko dugun gunean patxada osoz gai hurbil eta interesgarrien inguruan mintzatzeko aukera izanen dugu.\nNork parte har dezake?\nEuskara ikasten ari denak eta euskalduna den orok parte har dezake.\nZertarako egiten dugu? Mintzodromoa euskararen erabilera sustatatzeko baliagarria den ekimen bat da. Euskara ikasten ari dena, euskaraz hitz egitera animatzeko eta mintzatzeko aukera gutxi dituenaren motibazioan eragiteko. Gainera,euskara konpartitzeko eta jendea ezagutzeko dinamika ireki eta sozial interesgarria da.\nZein da Mintzodromoaren funtzionamendua? Lau gai izanen ditugu solaskideok mintzatu ahal izateko ordubeteko tartean. Bost kideko taldeak osatuko ditugu eta gai bat proposatu. Gai bakoitzarekin 15 minutuz mintzatuko gara gai bati buruz, gai baten eta hurrengoaren artean, parte-hartzaileok taldez mugituko gara mintzakidez aldatuz.\nMintzodromoa eta gero zer? Mintzodromoan parte hartuko duten kideentzat paella jatea izanen dugu 5€an, 14:30ean Arrano Elkartean,estekan apuntatu ondoren, euskaltegietan bonoak eskura daitezke eta momentuan ere ordain daiteke.\nMintzodromoan parte hartzeko zer egin behar da? Izena eman esteka honetan. Informazio gehiago nahi izanez gero praktikatuirunerria@aek.eus\nAnimatu Iruñerriko Mintzodromora. Opariak ere ez dira faltako.\nZatoz gurekin mintzatzera!


Parkean Olgetan-eko azkenengo saioa gaur! – Egizu elkartea\nParkean Olgetan-eko azkenengo saioa gaur!\nParkean olgetan ekimena kalean ere euskaraz jolasteko antolatuko dugu. Maiatzeko hiru ostiraletan, gaur Santa Eugenia plazan, bi dinamika proposatuko ditugu: kartoizko eraikuntza-jolasak eta mahai jolasetan aritzeko aukera.\nGaur, hilak 31, 17:30 ean lotuko gara Santa Eugenia plazan.\nGurasoen lan taldean (mahai jolasen batekin edota eraikuntzetan) lagundu nahi badiguzu, idatzi edo deitu 622 433 085 telefonora.\nNoiz: Maiatzak 31,ostirala, 17:30-19:00\nNon: Santa Eugenia plazan\nAitziber Amas2019-05-31T15:00:06+02:002019-05-31|egizu, gurasolaguna, gurasolagunak, kultur jarduerak, kultura, sendi, sendi proiektua, SENDIren agenda|0 Comments


Familia berrelkartzeko zuzentaraua | Diccionario Cear\nFamilia berrelkartzeko zuzentaraua\n‘Kontseiluaren 2003/86/EE Zuzentaraua, 2003ko irailaren 22koa, familia berrelkartzeko eskubideari buruzkoa ’.\nZuzentarau horren helburua familia-unitatea babestea eta gizarteratzea erraztea da, Estatu kide bateko lurraldean “legalki” bizi diren hirugarren herrialdeetako nazionalen familiari Estatu kide horretan berrelkartzeko aukera emanez.\nEstatu kideetako batean bizileku-baimena -gutxienez urtebeteko indarraldiarekin- duten eta bizileku iraunkorra lortzeko “aurreikuspen oinarriduna” duten hirugarren herrialdeetako nazionalek eska dezakete berrelkartze hori. Berrelkartzearen onuradunak ezkontidea eta bikotearen seme-alaba adingabeak izango dira, adoptatuak barne (Estatu kide horretako legezko adin-nagusitasunaren azpiko adina baldin badute, eta ez badaude ezkonduta). Estatu kideek, egoera jakin batzuetan, zuzeneko aurrekoen eta lehen mailakoen (aita eta ama), adin nagusiko seme-alaba ezkongaien eta ezkondu gabeko bizikideen familia-berrelkartzea baimendu ahal izango dute. Ez da onesten ezkontza poligamoa, eta emazte bakar bat eta haren seme-alabak bakarrik izan daitezke onuradun, 1989 Haurraren Eskubideei buruzko Hitzarmenaren aplikazioz adingabearen interesak eskatzen duenean salbu.\nEskaerak familia-lotura egiaztatu behar du eta berrelkartzen duen pertsonari eskatu ahal izango zaio segurtasun- eta osasungarritasun-baldintza egokiak dituen alojamendua, gaixotasun-asegurua eta bere premiak eta bere familiarenak estaltzeko baliabide egonkorrak izatea; horrez gain, Zuzenbide nazionala betez gizarteratze-neurriak onar ditzala eta bere familia berarekin elkartu baino lehen Estatu kide horretan denbora jakin bat (gehienez ere bi urte) bizitzen eramatea eskatu ahal izango zaio. Eskaera hori, egiten denetik zenbatzen hasi eta sei hilabeteko epearen barruan aztertu behar da.\nBerrelkartutako pertsonek berrelkartzen dituen pertsonaren iraupen bereko bizileku-baimena lortzeko eskubidea dute, baita hezkuntza, enplegua eta lanbide-heziketarako eskubidea ere. Bost urtez (gehienez) bizi ondoren, bizileku-baimen autonomorako eskubidea izango dute (seme-alaben kasuan, adin-nagusitasuna lortzen dutenean). Estatu kide bakoitzean, zuzenbide nazionalak baimen hori emateko aplikatu behar diren baldintzak definitzen ditu. Familia-lotura hausten bada, horren emakida mugatu ahal izango da.\nestatu kideek eskaera hori uka dezakete “ordena publikoko, segurtasuneko edo osasun publikoko” arrazoiak direla medio; edota “iruzurra” dagoen kasuetan (dokumentu-faltsifikatzea, hitzarmenezko ezkontza, eta abar). Arrazoi horiek, era berean, dagoeneko emanda dagoen baimen bat kentzea edo ez berritzea justifika dezakete. Pertsona horrek auzitegietan erabaki horiei errekurtsoa jartzeko eskubidea du.\nZuzentarauak gutxieneko arauak ezartzen ditu eta aldekoenak diren legeria nazionalen baldintzei ez die uko egiten.\nErrefuxiatu gisa onetsitako pertsonen kasuan, familia-berrelkartzea errazten duten xedapen partikularrak aplikatzen dira. Zehazki, “familiako kide” kontzeptua zabalagoa da; familia-loturen egiaztagiriak, alojamenduko, gaixotasun-aseguruko eta baliabide iraunkorreko baldintzak ez dira hain zorrotzak; eta estatu bakoitzak eska ditzakeen gizarteratze-neurriak estatu horren legeria nazionalaren arabera aplikatzen dira.\nZuzentarau hori ez da aplikatzen Irlandan, Danimarkan eta Erresuma Batuan.\nKontseiluaren 2003/86/EE Zuzentaraua, 2003ko irailaren 22koa, familia berrelkartzeko eskubideari buruzkoa.


Egilea: Baigorri upeltegia\nArabako Diputazioak gida berria jarri du martxan; Arabako Errioxan enoturismoa bultzatzea du horrek helburu, mahats bilketa dela eta, datozen asteotan egingo diren askotariko jarduerak aprobetxatuz. Materiala www.alavaturismo.eus atariaren eta horri lotutako sare sozialen bidez zabaltzen ari da. Hain justu ere, mahats bilketaren, Arabako Errioxaren eta bertako ardoen, eta mahastizaintzako eta ardogintzako eskualde horretara iristeko ibilbide onenen informazio praktikoa eskaintzen zaie bisitariei, mahastien paisaien irudi ederrez lagunduta.\nHorrez gain, mahats bilketa sasoian, inguruko upategiek antolatzen dituzten hainbat jardueren berri ere ematen du: esaterako, ardozaleentzat Baigorri upeltegiak mahasti artean eskainitako joan-etorri enologikoa eta gastronomikoa; edo Palacio upeltegiak mahats bilketa gertutik ezagutzeko prestatutako haur eta helduentzako jarduerak. Maria Garcia Ezquerro diseinatzailearen egitasmoa ere aipatzen da gida horretan. Araba helmuga turistiko moduan sustatzeko, Interneten eta sare sozialen bidez prestatutako ekimenen barruan dago aipatutako gida. Azken horren inguruan, Turismo Sustapenaren saileko diputatu Cristina Gonzalezek azaldu du turismoko webgune berriaren proiektua, uztailean abiarazitakoa, eta sare sozialak erabiltzea sustapen tresnak direla Facebook edo Twitter erabiltzen duten milioika erabiltzaileen artean.


El Prat aireportuko kaosak kaltetutakoei Estatuak ordainduko die kalte-ordaina. | Consumer\nEl Prat aireportuko kaosak kaltetutakoei Estatuak ordainduko die kalte-ordaina.\nMinistro Kontseiluak Errege Lege Dekretu bat onartuko du hegazkinak eta maletak galdu zituztenak konpentsatzeko\nEstatuak kalte-ordaina emango die joan den uztailaren 28an El Prat aireportuan izandako krisiak kaltetutakoei. Hala esan zuen atzo Sustapen ministroak, Magdalena Álvarezek, eta nabarmendu zuen “Bartzelonan bizi izan den aparteko egoera baten aurrean” Administrazioak Errege Lege Dekretu bat onartuko duela hegazkinak eta maletak galdu zituztenak konpentsatzeko.\nGainera, ministroak jakinarazi zuen Gobernuak Iberiaren aurkako administrazio-espediente zigortzailea hasi duela “arau-hauste administratibo oso larri batengatik, Aireko Segurtasunari buruzko 21/2003 Legearen arabera”.\nKongresuko Sustapen Batzordean agertu zenean, Álvarezek bere kabinetearen eta Espainiako Aireportuen eta Aireko Nabigazioaren (AENA) kudeaketa defendatu zuen krisialdian, eta azpimarratu zuen “inoiz ez zela arriskurik izan aireko segurtasunerako”.\nMinistroen Kontseiluak, hilaren 25ean, Errege Lege Dekretu bat onartuko du. Dekretu horren bidez, nahi dutenek Europako legediaren arabera dagozkien eskubideak lagako dizkiote Administrazioari, hegaldiak eta maletak galtzeagatik. Iberiaren aurkako erreklamazioetan bere lekuan subrogatuko da, eta oraindik zehaztu gabe dagoen kalte-ordaina ordainduko die. Europar Batasuneko araudiak kasu horietarako 600 eurorainoko konpentsazioak ezartzen ditu. Sistema honetara biltzen direnek ezin izanen dute bide beretik erreklamatu, baina bai bestelako prozesuen bidez.\nEstatuak, Álvarezek gehitu zuenez, dirua berreskuratuko du, gertakarien erantzuleei ezarri nahi dizkien zehapenen bidez. Airelineara irekitako espedienteak, Aireko Segurtasunari buruzko Legean oinarrituta, ekintza oso larriengatik 4,5 milioi euro bitarteko isunak jasotzen ditu.\nKontsumitzaileen eta Erabiltzaileen Erakundea (OCU) pozik agertu da Sustapen ministroaren adierazpenekin. OCUren arabera, El Prateko gertakariek eragindako guztiek kalte-ordainak jasotzeko konpromisoa hartzeak esan nahi du erakunde horrek AENAri uztailaren 31n eskatu zizkion aldarrikapenei erantzuten zaiela.\n“AENAk bere gain hartu behar ditu grebaren ondorioz kalteak jasan eta kalteak jasan dituzten erabiltzaile guztiak”, adierazi du OCUk. Bide horretatik, honako hau behar du: “ez dute prozedura judizial, luze eta garestirik hasi beharko, eta azkarrago ordainaraziko dira kalteak”.\nHalaber, txalotu egiten du Sustapen Ministerioak Iberiaren aurkako zehapen espediente administratiboa irekitzeko hartutako erabakia eta El Prateko Instrukzioko 1. Epaitegiak irekitako aurretiazko eginbideetan aurkeztea.\nKalte-ordainen entrega nola gauzatuko den zehazten den bitartean, OCUk kaltetutako bidaiariei gogorarazten die objektiboki kuantifika daitezkeen gastu eta kalteen egiaztagiriak bildu eta gorde behar dituztela, hala nola billeteak, mantenua, deiak, ostatua, garraio alternatiboak edo erreserba-galera.\naireportu egoera ministra de fomento-eu prat-eu ukituak


Mendi-untxia – Mantala\nMendi untxia / Oryctolagus cuniculus.\nTamaina ertaineko ugaztuna da (1-1,5 kg), belarriluze eta buztan-motza. Ilaje arre-grisa dauka, kanela koloreko garondoa eta sabel argiagoa. Untxien sexua eskuz aztertzen da, kanpoko genitalei begiratuta. Kubituan (besaurreko hezur luzea) handidura txiki bat antzemateak zalantzarik gabe animalia gazteak direla adierazten du.\nBelarkiak jaten dituzte, nagusiki lastodunak eta konposatuak, baita sustraiak eta zurezko azalak ere. Zekotrofia daukate (erbiek ere bai): bere gorotzak irentsi behar ditu zelulosa digeritzeko.\nUgaltzaile oportunista da, araldia landare berdeen hazkuntzaren arabera izaten baitu. Urri-azaroan hasi eta ekainean bukatzen da. Arrak poligamoak dira eta hainbat eme estaltzen dituzte. Eme horiek, 28-33 eguneko ernaldiaren ondoren, 3-9 untxikume egiten dituzte eta hilabetez titia ematen diete. Oso ugalkorrak dira: emeak urteko 10-16 kume egin ditzake. Gazteak hiru aste dituztenean banantzen dira amarengandik eta 3,5-4 hilabete betetzen dituztenetik aurrera ugalkorrak dira.\nUntxia animalia oso taldekoia da eta gordeleku edo zuloen inguruan kokatutako kolonietan bizi da. Ilunabarrean eta gauean ibiltzen da gehien bat. Untxiek antolaketa sozial hierarkikoa daukate eta arrak dira nagusi.\nBabes nahikoa (zuloak, landaredia eta abar) ematen dioten guneetan bizi da, adibidez: lur hondartsuetan, basoberetan eta abar; betiere, larreetatik edo soroetatik gertu.\nUntxia kate trofiko askotarako funtsezko elementua da; hain zuzen, fauna iberiarreko 40 espezie baino gehiagorentzat harrapakin garrantzitsua da. Iberiar Penintsula osoan eta Balear Uharteetan daude. Euskal Herrian, isurialdeen barnelerroaren hegoaldean ondo banatuta dago; isurialde kantauriarrari dagokionez, berriz, Gipuzkoako kostaldean eta Bizkaiko toki batzuetan bakarrik dago, batez ere birpopulaketen ondorioz.\nBerrogeita hamarreko hamarkadatik, bi izurrite izan ditu: mixomatosia eta pneumonia hemorragiko birikoa (PHB). Izurrite horien ondorioz, populazioak murriztu egin dira eta, gune askotan desagerrarazi edo bakandu dituen arren, ez dute lagomorfo honen berritze gaitasun izugarria geldiarazi ahal izan.\nUntxiaren populazioa jaisteak aldi berean haien ehiza murriztea ekarri du, baina leku batzuetan oraindik oso zabalduta dago. Untxiak ibilizko bakar-ehizan ehizatzen dira, txakur erakusle, jasotzaile eta arratoi txakurren laguntzaz. Arrasto-txakurren eta hegazti harraparien laguntzaz ere ehizatzen dira. Hudoak erabiltzeko baimena, normalean, untxiek kalteak eragiten dituztenean populazioa kontrolatzeko bakarrik baimentzen da. Ehiza garaia urritik urtarrilera bitartekoa da. Kalteak eragiten badituzte, udan untxiak akabatzeko deskastatze ehizaldiak egiteko baimena ematen dute.\nMendi untxia untxitegietakoa baino txikiagoa (oro har, ez du kilo bateko pisua gainditzen) eta argalagoa da. Lepo meheagoa dauka, ez dauka lepaperik, kolorea grisaren eta marroiaren artekoa da, ilea motzagoa eta sarriagoa eta azazkal motzagoak dauzka.\nMerkatuan azalarekin ikusten dugu; untxitegikoa, berriz, azalik gabe saldu behar da. Freskotasun mailaren adierazleak begi irtenak, likatasun eza eta barruko usain garbia dira. Ez du oso zaharra izan behar, bestela gogorra izaten baita. Ehizatu berritan, prestatu baino lehen bi egunean hankaz behera jarri behar da, larrutu gabe.\n800 gr untxi, 200 gr azenario,\n200 gr kalabazin, 100 gr tipul,\n100 gr irin, 1 L haragi-salda,\n100 gr gurin, 150 ml sukaldatzeko esnegain,\n2 gorringo, piperbeltza, intxaur muskatua,\nAzenarioa, tipula eta kalabazina zuritu.\nBarazkiak brunoisean moztu.\nUntxia zatitan moztu piperbeltza, gatza eta intxaur muskatuarekin ondu eta gorritu kazola batean.\nGehitu irina eta nahastu ondo.\nHaragia haragi-saldarekin estali eta utzi irakiten.\nBarazkiak gehitu, jaitsi sua eta utzi janaria prestatzen ordu eta erdiz.\nDenbora hori igarota, kendu haragia eta barazkiak eta utzi salda murrizten.\nBitartean, nahastu gorringoak eta esnegaina bol batean.\nSua jaitsi, ez irakiteko, eta bota kazolara esnegainaren nahasketa.\nOndo nahastu eta sutatik kendu.\nPerretxikoak zartaginean salteatu.\nHaragia zerbitzatu barazkiekin eta txanpiñoiekin batera, eta estali saltsarekin.


Berrikuntza posizionamendua apaltzen europako testuinguruan | Gaindegia\nBerrikuntza posizionamendua apaltzen europako testuinguruan\nSubmitted by gaindegia on 2017, iraila 7 - 17:11\nEuropako beste herrialdeekin alderatuta, ikerketa eta berrikuntza arloetan posizio ona gorde izan du Euskal Herriak, Euskadiko Autonomia Erkidegoak batez ere. Azken datuek adierazten dute, ordea, beherakada bat egon dela EAE eta Nafarroako ahalegin ekonomikoan, bereziki nabarmena izanik azken horren kasuan. Apaltze hau mundu mailako aldaketa ekonomikoen erdian gertatu izanak eragin nabarmena izaten ari da sistema produktiboaren alderdi guztietan (gutxien inbertitu dutenek enplegu gutxiago sortu dute, enpresa gehiago galdu dute…).\nBerrikuntza, Europako Berrikuntza Adierazleen Panelaren arabera (EIS). Euskal Herria eta Europa, 2016\nEuropako Berrikuntza Adierazleen Panelaren (EIS) helburua Europako berrikuntzaren analisi konparatiboa egitea da, hala nola lurralde bakoitzaren ikerkuntza eta berrikuntza sistemen indar eta ahuleziak ezagutzea. Xede horrekin, hainbat dira aintzat hartzen diren aldagaiak: herritarren goi-formazioa, sektore publiko eta pribatuen I+Gko gastua edo berrikuntza prozesuak produktuetan nahiz antolakuntzan, besteak beste.\nEAE berrikuntza indartsua duten erregioen artean dago, baina panelaren azken bi urteetan, berrikuntza ahuldu egin da (-%6). Ondokoak dira EAEko indarguneak: herritarren goi-formazioa, elkarlanean berrikuntzan diren enpresa txiki-ertainak edo ezagutza intentsiboko enplegua. Ahuluneak, aldiz, enpresen I+Gko gastua, I+Gko gastu publikoa eta I+Garekin zerikusia ez duen berrikuntza.\nNafarroa Garaia berrikuntza neurritsua duten erregioen artean da eta azken biurtekoan jaitsiera handia nozitu du (-%22). Bere indarguneak herritarren formazioa edo ezagutza intentsiboko industriako enpleguan daude. Ahuluneak, ordea, I+G gastua, antolakuntzari loturiko berrikuntza edo I+Garekin zerikusia ez duen berrikuntza.


Ekoturismo - Wikipedia, entziklopedia askea.\nÑuak eta zebrak Keniako Maasai Mara parkean\nEkoturismoa, turismo ekologikoa, edo turismo berdea turismo tradizionalaren (edo masa-turismoaren) desberdina den turismo alternatiboaren (edo ekologikoaren) estiloa da. Bidaiatzen den ingurunearekiko arreta eta ardura duen turismo mota da, ingurumen-inpaktu txikikoa, tokiko naturaz eta kulturaz gozatu baina andeatzen ez dituena; haien kontserbazioa sustatu eta tokiko populazioren parte-hartzea eta onura sozioekonomikoa bilatzen du, eta nazioarteko giza eskubideak sustatzen ditu.\nBere gorakadaren ondorioz, ekoturismoa hazkunderik azkarrena eta mundu mailako turismo-merkatuko sektorerik dinamikoena bihurtu zen. Mugimendu hori 1980ko hamarkadaren amaieran agertu zen, eta dagoeneko lortu du nazioartean behar adina interes erakartzea, NBEk 2002. urtea turismo ekologikoari eskaini zion punturaino.\nNazioarteko Ekoturismo Elkarteak (TIES) ekoturismoa "ingurumena kontserbatzen duten eta bertako biztanleen ongizatea hobetzen duten gune naturaletara bidai arduratsu" bezala definitzen du . Benetako ekoturismoak zazpi printzipio hauek jarraitu behar ditu, bai zerbitzuak eskaintzen dituztenentzat, bai onuradunentzat:\nJarduerak ingurumenean eta komunitatean sortzen dituen inpaktu negatiboak minimizatzea;\nIngurumenarekiko eta kulturarekiko errespetua eta kontzientzia eraikitzea;\nEsperientzia positiboak ematea, bai bisitarientzat, bai anfitrioientzat;\nZuzeneko finantza-onurak ematea kontserbaziorako;\nTokiko komunitaterako finantza-onurak ematea eta erabakietan parte hartzea indartzea;\nHerrialde anfitrioietako giro politiko, ingurumeneko eta sozialarekiko sentsibilitatea sortzea;\nGiza eskubide unibertsalak eta lan-legeak babestea.\nEsistentzia laburra izan arren, ekoturismoa garapen iraunkorrerako alternatiba bideragarri gisa ikusten dute hainbat talde kontserbatzailek, nazioarteko erakundek eta gobernuk. Zenbait herrialdetan, hala nola Costa Rica, Puerto Rico, Kenya, Madagaskar, Nepal eta Ekuador (Galapagos uharteak), turismo ekologikoak sektore turistikotik datozen dibisen diru-sarreren zati handi bat eragiten du, baita kasu batzuetan herrialdeko ekonomiatik ere.\nOrriaren azken aldaketa: 6 iraila 2020, 11:57.


SAN PRUDENCIO IKASTETXEAREKIN HIZKETALDI DIBULGATZAILEA. – Centro Martioda\nSAN PRUDENCIO IKASTETXEAREKIN HIZKETALDI DIBULGATZAILEA.\nMartiodatik asko zaintzen dugu, egokitzen zaigunaren araberan, ingurumen heziketa eta dibulgazioa. Pasa den ostiral goizean, 12an, San Prudencio ikastetxean egon ginen hizketaldiak ematen. Lehen hezkuntzako hirugarren mailakoko hiru klaseekin egon ginen.\nBai Harrera, eta bai prestatutako arreta sekulakoa izan ziren. Oso gustora ibili ginen.\nHizketaren ondoren eramandako materialekin